title: Deċiżjoni tal-Kumitat Politiku u ta' Sigurtà (PESK) 2017/464 tas-7 ta' Marzu 2017 dwar il-ħatra tal-Kmandant tal-Operazzjoni tal-UE għall-operazzjoni militari tal-Unjoni Ewropea fil-Bożnija-Ħerzegovina u li tħassar id-Deċiżjoni BiH/21/2014 (BiH/24/2017)

text:
               17.3.2017

               MT

               Il-Ġurnal Uffiċjali tal-Unjoni Ewropea

               L 72/70

         DEĊIŻJONI TAL-KUMITAT POLITIKU U TA' SIGURTÀ (PESK) 2017/464
   tas-7 ta' Marzu 2017
   dwar il-ħatra tal-Kmandant tal-Operazzjoni tal-UE għall-operazzjoni militari tal-Unjoni Ewropea fil-Bożnija-Ħerzegovina u li tħassar id-Deċiżjoni BiH/21/2014 (BiH/24/2017)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2004/570/PESK tat-12 ta' Lulju 2004 dwar l-operazzjoni militari tal-Unjoni Ewropea fil-Bożnija-Ħerzegovina (1), u b'mod partikolari l-Artikolu 6 tagħha,
   Billi:

               (1)

               Skont l-Artikolu 6(1) tal-Azzjoni Konġunta 2004/570/PESK, il-Kunsill awtorizza lill-Kumitat Politiku u ta' Sigurtà (KPS) biex jieħu deċiżjonijiet rilevanti dwar il-ħatra tal-Kmandant tal-Operazzjoni tal-UE.

               (2)

               Fit-18 ta' Marzu 2014, il-KPS adotta d-Deċiżjoni BiH/21/2014 (2) li taħtar lid-Deputat Kmandant Alleat Suprem għall-Ewropa (DSACEUR), il-Ġeneral Sir Adrian BRADSHAW bħala l-Kmandant tal-Operazzjoni tal-UE għall-operazzjoni militari tal-Unjoni Ewropea fil-Bożnija-Ħerzegovina.

               (3)

               In-NATO ddeċidiet li taħtar lill-Logutenent Ġeneral Sir James EVERARD bħala DSACEUR biex jieħu post il-Ġeneral Sir Adrian BRADSHAW. L-inkarigu tal-Logutenent Ġeneral Sir James EVERARD jibda fit-28 ta' Marzu 2017. Minn dik id-data, il-Logutenent Ġeneral Sir James EVERARD għandu wkoll jieħu post il-Ġeneral Sir Adrian BRADSHAW fil-kapaċità tiegħu bħala Kmandant tal-Operazzjoni tal-UE għall-operazzjoni militari tal-Unjoni Ewropea fil-Bożnija-Ħerzegovina.

               (4)

               Għalhekk jenħtieġ li d-Deċiżjoni BiH/21/2014 titħassar.

               (5)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża.

               (6)

               Fit-12 u t-13 ta' Diċembru 2002, il-Kunsill Ewropew ta' Kopenħagen adotta dikjarazzjoni li tgħid li l-arranġamenti “Berlin plus” u l-implimentazzjoni tagħhom ser japplikaw biss għal dawk l-Istati Membri tal-Unjoni li huma wkoll jew membri tan-NATO jew li huma partijiet fis-“Sħubija għall-Paċi”, u li konsegwentement ikkonkludew arranġamenti bilaterali dwar is-sigurtà man-NATO,

         ADOTTA DIN ID-DEĊIŻJONI:
   Artikolu 1
   Il-Logutenent Ġeneral Sir James EVERARD huwa b'dan maħtur Kmandant tal-Operazzjoni tal-UE għall-operazzjoni militari tal-Unjoni Ewropea fil-Bożnija-Ħerzegovina mit-28 ta' Marzu 2017.
   Artikolu 2
   Id-Deċiżjoni BiH/21/2014 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fit-28 ta' Marzu 2017.

      Magħmul fi Brussell, is-7 ta' Marzu 2017.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 252, 28.7.2004, p. 10.

      (2)  Id-Deċiżjoni tal-Kumitat Politiku u ta' Sigurtà BiH/21/2014 tat-18 ta' Marzu 2014 dwar il-ħatra tal-Kmandant tal-Operazzjoni tal-UE għall-Operazzjoni Militari tal-Unjoni Ewropea fil-Bosnja-Ħerzegovina u li tħassar id-Deċiżjoni BiH/17/2011 (ĠU L 95, 29.3.2014, p. 29).


title: Deċiżjoni tal-Kunsill (PESK) 2017/1860 tas-16 ta' Ottubru 2017 li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea

text:
               16.10.2017

               MT

               Il-Ġurnal Uffiċjali tal-Unjoni Ewropea

               LI 265/8

         DEĊIŻJONI TAL-KUNSILL (PESK) 2017/1860
   tas-16 ta' Ottubru 2017
   li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill (PESK) 2016/849 tas-27 ta' Mejju 2016 dwar miżuri restrittivi kontra r-Repubblika Demokratika tal-Poplu tal-Korea u li tħassar id-Deċiżjoni 2013/183/PESK (1),
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-27 ta' Mejju 2016, il-Kunsill adotta d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea (RDPK).

               (2)

               Fis-17 ta' Lulju 2017, il-Kunsill adotta Konklużjonijiet dwar ir-RDPK li kkundannaw il-programmi nukleari u ta' missili ballistiċi aċċellerati u kontinwi tar-RDPK, ħadu nota tal-opzjoni ta' sanzjonijiet awtonomi addizzjonali tal-UE, u wrew tħassib li l-attivitajiet tar-RDPK jibqgħu jiġbru munita aċċettata minn kulħadd biex jiġu ffinanzjati l-programmi nukleari u ballistiċi tagħha.

               (3)

               Il-Kunsill afferma mill-ġdid ukoll il-politika tiegħu ta' Involviment Kritiku mar-RDPK li tagħmel pressjoni b'sanzjonijiet u b'miżuri oħra waqt li fl-istess ħin iżżomm miftuħa l-komunikazzjoni u l-mezzi ta' djalogu.

               (4)

               Fil-5 ta' Awwissu 2017, il-Kunsill tas-Sigurtà tan-Nazzjonijiet Uniti (KSNU) adotta r-Riżoluzzjoni 2371 (2017), li timponi aktar sanzjonijiet fuq ir-RDPK b'reazzjoni għat-tfigħ tal-missili ballistiċi mir-RDPK fit-3 u t-28 ta' Lulju 2017. F'dik ir-Riżoluzzjoni, il-KSNU espressa t-tħassib li, fost oħrajn, iċ-ċittadini tar-RDPK ta' spiss jaħdmu fi Stati oħrajn bil-għan li jiġġeneraw dħul barrani għall-esportazzjoni li r-RDPK tuża biex tappoġġa l-programmi nukleari u tal-missili ballistiċi pprojbiti tagħha.

               (5)

               Fil-11 ta' Settembru 2017, il-KSNU adotta r-Riżoluzzjoni 2375 (2017), li timponi aktar miżuri restrittivi b'reazzjoni għat-test nukleari mir-RDPK tat-2 ta' Settembru 2017 u l-periklu kontinwu li qed tikkawża għall-paċi u l-istabbiltà tar-reġjun.

               (6)

               Minħabba t-theddida kontinwa għall-paċi u l-istabbiltà internazzjonali li qed tikkawża r-RDPK, jenħtieġ li jiġu adottati aktar miżuri restrittivi biex issir pressjoni fuq ir-RDPK sabiex tikkonforma mal-obbligi tagħha, kif stipulat f'diversi Riżoluzzjonijiet tal-KSNU. Barra minn hekk, jenħtieġ li tliet persuni u sitt entitajiet jinżdiedu mal-lista ta' persuni u entitajiet fl-Anness II u III tad-Deċiżjoni (PESK) 2016/849.

               (7)

               Hija meħtieġa azzjoni ulterjuri mill-Unjoni sabiex jiġu implimentati ċerti miżuri f'din id-Deċiżjoni.

               (8)

               Għalhekk jenħtieġ li d-Deċiżjoni (PESK) 2016/849 tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni (PESK) 2016/849 hija emendata kif ġej:

               (1)

               L-Artikolu 9 huwa sostitwit b'dan li ġej:
               “Artikolu 9
               1.   L-importazzjoni, ix-xiri jew it-trasferiment ta' prodotti petrolifiċi mir-RDPK għandhom ikunu pprojbiti.
               2.   Il-forniment, il-bejgħ jew it-trasferiment dirett jew indirett tal-prodotti petrolifiċi raffinati kollha lejn ir-RDPK minn ċittadini tal-Istati Membri, bi transitu fi jew mit-territorji tal-Istati Membri, jew bl-użu tal-bastimenti jew tal-inġenji tal-ajru li jtajru l-bandiera tal-Istati Membri, għandu jkun ipprojbit, irrispettivament minn jekk dawk il-prodotti petrolifiċi raffinati joriġinawx jew le mit-territorji ta' dawk l-Istati Membri.
               3.   B'deroga mill-projbizzjoni fil-paragrafu 2, fejn l-ammont ta' prodotti petrolifiċi raffinati fornuti, mibjugħa jew ittrasferiti lejn ir-RDPK ma jaqbiżx 500 000 barmil matul il-perijodu mill-1 ta' Ottubru 2017 sal-31 ta' Diċembru 2017, jew 2 000 000 barmil fis-sena għal perijodu ta' tnax-il xahar li jibda mill-1 ta' Jannar 2018, u kull sena minn dakinhar 'il quddiem, l-Awtorità Kompetenti ta' Stat Membru tista' tawtorizza, skont il-każ, il-forniment, il-bejgħ jew it-trasferiment lejn ir-RDPK ta' prodotti petrolifiċi raffinati fejn l-Awtorità Kompetenti tkun iddeterminat li l-forniment, il-bejgħ jew it-trasferiment tagħhom ikun esklużivament għal finijiet umanitarji u dment li:

                           (a)

                           l-Istat Membru javża lill-Kumitat tas-Sanzjonijiet kull 30 jum bl-ammont ta' tali forniment, bejgħ jew trasferiment lejn ir-RDPK ta' prodotti petrolifiċi raffinati flimkien ma' informazzjoni dwar il-partijiet kollha fit-tranżazzjoni;

                           (b)

                           il-forniment, il-bejgħ jew it-trasferiment ta' tali prodotti petrolifiċi raffinati ma jkun jinvolvi ebda individwu jew entità li tkun assoċjata mal-programmi nukleari jew ta' missili ballistiċi tar-RDPK jew ma' attivitajiet oħra pprojbiti mill-UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) jew 2375 (2017), inklużi individwi jew entitajiet indikati; u

                           (c)

                           it-tranżazzjoni ma tkunx relatata mal-ġenerazzjoni ta' introjtu għall-programmi nukleari jew tal-missili ballistiċi tar-RDPK jew ma' attivitajiet oħrajn ipprojbiti mill-UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) jew 2375 (2017).

                     4.   L-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu koperti minn dan l-Artikolu.”.

               (2)

               L-Artikolu 9b huwa sostitwit b'dan li ġej:
               “Artikolu 9b
               1.   Il-forniment, il-bejgħ jew it-trasferiment dirett jew indirett ta' żejt mhux maħdum lejn ir-RDPK minn ċittadini tal-Istati Membri jew bi transitu fi jew mit-territorju tal-Istati Membri, jew bl-użu tal-bastimenti jew tal-inġenji tal-ajru li jtajru l-bandiera tal-Istati Membri, għandu jkun ipprojbit.
               2.   B'deroga mill-paragrafu 1, il-projbizzjoni fil-paragrafu 1 m'għandhiex tapplika fejn Stat Membru jiddetermina li l-forniment, il-bejgħ jew it-trasferiment ta' żejt mhux maħdum lejn ir-RDPK ikun esklużivament għal finijiet umanitarji u l-Kumitat tas-Sanzjonijiet ikun approva dik il-konsenja minn qabel skont il-każ f'konformità mal-paragrafu 15 tal-UNSCR 2375 (2017).
               3.   L-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu koperti minn dan l-Artikolu.”.

               (3)

               L-Artikolu 11(2) huwa sostitwit b'dan li ġej:
               “2.   Dawn li ġejjin għandhom ikunu pprojbiti:

                           (a)

                           l-akkwist, iż-żamma jew l-estensjoni ta' parteċipazzjoni fi kwalunkwe entità fir-RDPK, jew entitajiet tar-RDPK jew entitajiet li huma proprjetà tar-RDPK barra mir-RDPK, inkluż l-akkwist b'mod sħiħ ta' tali entitajiet u l-akkwist ta' ishma jew titoli oħrajn ta' natura parteċipattiva, jew f'attivitajiet jew assi fir-RDPK;

                           (b)

                           l-għoti ta' kwalunkwe finanzjament jew assistenza finanzjarja lil entitajiet fir-RDPK jew entitajiet tar-RDPK jew entitajiet li huma proprjetà tar-RDPK barra mir-RDPK, jew għall-fini dokumentat tal-finanzjament ta' tali entitajiet fir-RDPK;

                           (c)

                           il-ftuħ, iż-żamma u l-operat tal-impriżi konġunti jew l-entitajiet kooperattivi kollha, kemm dawk ġodda kif ukoll dawk eżistenti, miċ-ċittadini tal-Istati Membri jew fit-territorji tagħhom ma' entitajiet jew individwi tar-RDPK, irrispettivament minn jekk jaġixxux għall-gvern tar-RDPK jew f'ismu; u

                           (d)

                           l-għoti ta' servizzi ta' investiment relatati direttament għall-attivitajiet imsemmija fil-punti (a) sa (c).”.

               (4)

               Fl-Artikolu 11, jiżdied il-paragrafu li ġej:
               “5.   Il-punt a tal-paragrafu 2 a m'għandux japplika għal investimenti li l-awtorità kompetenti tal-Istat Membru kkonċernat tkun iddeterminat li jkunu esklussivament għal finijiet umanitarji, u dment li ma jkunux fis-setturi tal-industrija tat-tħaffir tal-minjieri, tar-raffinar u dawk kimiċi, il-metallurġija u x-xogħol tal-metall u ajruspazjali.”.

               (5)

               Il-punt (4) tal-Artikolu 13 huwa sostitwit b'dan li ġej:

                           “(4)

                           Kwalunkwe trasferiment ta' fondi lejn jew mir-RDPK għat-tranżazzjonijiet imsemmija fil-punt (3)(a) u l-punti (3)(c) sa (g) għandu jirrikjedi l-awtorizzazzjoni minn qabel mill-awtorità kompetenti tal-Istat Membru jekk jeċċedi EUR 15 000. Kwalunkwe trasferiment ta' fondi lejn jew mir-RDPK għat-tranżazzjonijiet imsemmija fil-punt (3)(b) għandu jirrikjedi l-awtorizzazzjoni minn qabel mill-awtorità kompetenti tal-Istat Membru jekk jeċċedi EUR 5 000. L-Istat Membru rilevanti għandu jinforma lill-Istati Membri l-oħra dwar kwalunkwe awtorizzazzjoni mogħtija.”.

               (6)

               Fl-Artikolu 26a, jiżdied il-paragrafu li ġej:
               “4.   Bil-għan li jiġu eliminati r-rimessi lejn ir-RDPK, u soġġetti għal rekwiżiti u proċeduri legali nazzjonali applikabbli, l-Istati Membri m'għandhomx iġeddu awtorizzazzjonijiet ta' xogħol għaċ-ċittadini tar-RDPK preżenti fit-territorju tagħhom, ħlief għal refuġjati u persuni oħra li jibbenefikaw minn protezzjoni internazzjonali.”.

               (7)

               L-Annessi II u III huma emendati kif imniżżel fl-Anness għal din id-Deċiżjoni.

         Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, is-16 ta' Ottubru 2017.

            Għall-Kunsill

            Il-President

         F. MOGHERINI

      (1)  ĠU L 141, 28.5.2016, p. 79.

      ANNESS

                  (1)

                  L-Anness II għad-Deċiżjoni tal-Kunsill (PESK) 2016/849, taħt l-intestatura “I. Persuni u entitajiet responsabbli għall-programmi tar-RDPK relatati mal-armi nukleari, mal-missili ballistiċi, jew ma' armi oħrajn tal-qerda massiva jew persuni jew entitajiet li jaġixxu f'isimhom jew fuq id-direzzjoni tagħhom, jew entitajiet li jappartjenu lilhom jew huma kkontrollati minnhom”, subintestatura “A. Persuni”, hija emendata kif ġej:

                              (a)

                              l-entrati eżistenti jiġu nnumerati mill-ġdid 1-30;

                              (b)

                              jinżdiedu l-entrati li ġejjin:

                                          Isem

                                          Informazzjoni ta' identifikazzjoni

                                          Data tad-deżinjazzjoni

                                          Dikjarazzjoni tar-Raġunijiet

                                          “31.

                                          Kim Jong Sik

                                          Viċi Direttur, Dipartiment tal-Industrija tal-Munizzjon fil-Ministeru tal-Industrija Militari.

                                          16.10.2017

                                          Bħala Viċi Direttur tad-Dipartiment tal-Industrija tal-Munizzjon jipprovdi appoġġ għall-programmi tar-RDPK relatati mal-armi nukleari jew mal-missili ballistiċi u dan jinkludi l-preżenza tiegħu f'avvenimenti relatati ma' armi nukleari u missili ballistiċi fl-2016, u preżentazzjoni f'Marzu 2016 ta' dak li r-RDPK allegat li kien apparat nukleari f'minjatura.

                                          32.

                                          RI Pyong Chol

                                          Data tat-twelid: 1948
                                          L-Ewwel Viċi Direttur, Dipartiment tal-Industrija tal-Munizzjon

                                          16.10.2017

                                          Bħala l-ewwel Direttur tad-Dipartiment tal-Industrija tal-Munizzjon jaqdi pożizzjoni ċentrali fi ħdan il-programm tal-missili ballistiċi tar-RDPK. Preżenti waqt bosta testijiet ta' missili ballistiċi u jipprovdi tagħrif lil Kim Jong Un, inklużi t-test u ċ-ċerimonja nukleari f'Jannar 2016.”

                  (2)

                  Fl-Anness II għad-Deċiżjoni tal-Kunsill (PESK) 2016/849, taħt l-intestatura “I. Persuni u entitajiet responsabbli għall-programmi tar-RDPK relatati mal-armi nukleari, mal-missili ballistiċi, jew ma' armi oħrajn tal-qerda massiva jew persuni jew entitajiet li jaġixxu f'isimhom jew fuq id-direzzjoni tagħhom, jew entitajiet li jappartjenu lilhom jew huma kkontrollati minnhom”, is-subintestatura “B. Entitajiet”, jiżdiedu l-entrati li ġejjin:

                              Isem

                              Lokalità

                              Data tad-deżinjazzjoni

                              Informazzjoni oħra

                              “5.

                              Ministeru għall-Forzi Armati tal-Poplu

                              16.10.2017

                              Responsabbli biex jipprovdi appoġġ u direzzjoni lill-Forza tal-Missili Strateġiċi tar-RDPK li tikkontrolla l-unitajiet tal-missili strateġiċi konvenzjonali u nukleari tar-RDPK. Il-Forza tal-Missili Strateġiċi ġiet elenkata mir-Riżoluzzjoni 2356 (2017) tal-Kunsill tas-Sigurtà tan-Nazzjonijiet Uniti.

                              6.

                              Armata tal-Poplu Korean

                              16.10.2017

                              L-Armata tal-Poplu Korean tinkludi l-Forza tal-Missili Strateġiċi, li tikkontrolla l-unitajiet tal-missili strateġiċi konvenzjonali u nukleari tar-RDPK. Il-Forza tal-Missili Strateġiċi ġiet elenkata mir-Riżoluzzjoni 2356 (2017) tal-Kunsill tas-Sigurtà tan-Nazzjonijiet Uniti.”

                  (3)

                  It-test li ġej jinżdied fl-Anness III għad- Deċiżjoni (PESK) 2016/849, wara l-intestatura “Lista ta' persuni u entitajiet imsemmija fil-punt (c) tal-Artikolu 23(1) u l-punt (c) tal-Artikolu 27(1)”:

                              “A.

                              Persuni

                                          Isem

                                          Informazzjoni ta' identifikazzjoni

                                          Data tad-deżinjazzjoni

                                          Raġunijiet

                                          1.

                                          KIM Hyok Chan

                                          Data tat-twelid: 9.6.1970
                                          Numru tal-passaport: 563410191 Segretarju tal-Ambaxxata tar-RDPK f'Luanda

                                          16.10.2017

                                          Kim Hyok Chan serva bħala rappreżentant ta' Green Pine, entità elenkata min-NU, inkluż in-negozjar ta' kuntratti għar-rinnovament ta' bastimenti navali tal-Angola bi ksur tal-projbizzjonijiet imposti mir-Riżoluzzjonijiet tal-Kunsill tas-Sigurtà tan-Nazzjonijiet Uniti.

                              B.

                              Entitajiet

                                          Isem
                                          (u prewdonimi possibbli)

                                          Informazzjoni ta' identifikazzjoni

                                          Data tad-deżinjazzjoni

                                          Raġunijiet

                                          1.

                                          Korea International Exhibition Corporation

                                          16.10.2017

                                          Il-Korea International Exhibition Corporation għenet entitajiet iddeżinjati fl-evażjoni tas-sanzjonijiet billi ospitat il-Fiera Kummerċjali Internazzjonali ta' Pyongyang li tipprovdi lil entitajiet elenkati l-opportunità li jiksru s-sanzjonijiet tan-NU billi jissoktaw bl-attività ekonomika.

                                          2.

                                          Korea Rungrado General Trading Corporation
                                          magħrufa wkoll bħala: Rungrado Trading Corporation

                                          Indirizz: Segori-dong, Pothonggang District, Pyongyang, RDPK
                                          Numru tat-telefon: 850 218111-3818022
                                          Numru tal-fax: 850 23814507
                                          Posta elettronika: rrd@co.chesin.com

                                          16.10.2017

                                          Il-Korea Rungrado General Trading Corporation għenet biex jinkisru s-sanzjonijiet imposti bir-Riżoluzzjonijiet tal-Kunsill tas-Sigurtà tan-Nazzjonijiet Uniti permezz tal-bejgħ ta' missili Scud lill-Eġittu.

                                          3.

                                          Maritime Administrative Bureau
                                          magħruf ukoll bħala North Korea Maritime Administration Bureau

                                          Indirizz: Ryonhwa-2Dong, Central District, Pyongyang, RDPK
                                          PO Box 416
                                          Numru tat-telefon: 850 218111 Ex 8059
                                          Numru tal-fax: 850 23814410
                                          Posta elettronika: mab@silibank.net.kp
                                          Sit tal-internet: www.ma.gov.kp

                                          16.10.2017

                                          Il-Maritime Administrative Bureau għen fl-evażjoni tas-sanzjonijiet imposti mill-Kunsill tas-Sigurtà tan-Nazzjonijiet Uniti inkluż permezz tal-għoti ta' isem ġdid u tar-reġistrazzjoni mill-ġdid ta' assi ta' entitajiet elenkati u billi pprovda dokumentazzjoni falza għall-bastimenti soġġetti għal sanzjonijiet tan-Nazzjonijiet Uniti.

                                          4.

                                          Pan Systems Pyongyang
                                          magħrufa wkoll bħala Wonbang Trading Co.

                                          Indirizz: Room 818, Pothonggang Hotel, Ansan-Dong, Pyongchon district, Pyongyang, RDPK.

                                          16.10.2017

                                          Pan Systems assistiet fl-evażjoni ta' sanzjonijiet imposti mill-Kunsill tas-Sigurtà tan-Nazzjonijiet Uniti permezz tat-tentattiv ta' bejgħ ta' armi jew materjal relatat lill-Eritrea.
                                          Pan Systems hija wkoll ikkontrollata minn, u taħdem f'isem, Reconnaissance General Bureau li ġie elenkat min-Nazzjonijiet Uniti.”.


title: Id-Deċiżjoni tal-Kummissjoni tal-11 Marzu 1998 dwar il-kumitati konsultattivi li jittrattaw kwistjonijiet tal-politika agrikola komuni

text:
Avviż Legali Importanti

|

31998D0235

Official Journal L 088 , 24/03/1998 P. 0059 - 0071

		Id-Deċiżjoni tal-Kummissjonital-11 Marzu 1998dwar il-kumitati konsultattivi li jittrattaw kwistjonijiet tal-politika agrikola komuni(98/235/KE)Il-KUMMISSJONI TAL-KOMUNITAJIET EWROPEJ,Wara li kkonsidrat it-Trattat li jistabilixxi l-Komunità Ewropea,Billi l-Kummissjoni għandha tfittex l-opinjonijiet tas-setturi ekonomici u tal-konsumaturi dwar kwistjonijiet li jinqalgħu b’konnessjoni ma’ l-operazzjoni ta’ l-organizzazzjonijiet varji komuni tas-suq u żoni oħra koperti bil-politika agrikola komuni;Billi s-setturi ekonomiċi kollha direttament involuti fl-operazzjoni ta’ l-organizzazzjonijiet tas-suq u affettwati bid-deċizjonijiet tal-politka agrikola, kif ukoll il-konsumaturi, għandhom ikollhom l-opportunità li jipparteċipaw fl-abbozzi ta’ l-opinjonijiet mitluba mill-Kummissjoni;Billi l-federazzjonijiet ekonomiċi relevanti u l-gruppi tal-konsumaturi fl-Istati Membri waqqfu organizzazzjonijiet fil-livell ta’ l-Unjoni Ewropea, li huma għalhekk f’pożizzjoni li jirrappresentaw dawk konċernati fl-Istati Membri kollha;Billi diversi kumitati agrikoli ta’ konsulenza ġew imwaqqfa permezz ta’ deċiżjonijiet varji tal-Kummissjoni [1] sa mill-1962;Billi, wara r-riforma tal-politika agrikola komuni fl-1992, ġiet ippruvata l-ħtiega li xi kumitati jingħaqdu u li ssir disposizzjoni għal kumitati ġodda;Billi d-disposizzjonijiet li jirrelataw mal-kumitati ta’ konsulenza dwar l-agrikoltura ġew emendati diversi drabi u jinsabu f’27 strument differenti; billi għalhekk sar diffiċili biex jiġu applikati u għandhom għalhekk jiġu konsolidati f’Deċiżjoni waħda,Billi studju dwar l-operazzjoni tal-kumitati ta’ konsulenza wrew li hemm skop għal aktar titjieb; billi diversi proċeduri u definizzjonijiet, l-allokazzjoni ta’ siġġijiet fost il-gruppi rappresentati u r-regoli għat-tiġdid tal-kumitati għandhom għalhekk jiġu aġustati;IDDEĊIDIET KIF ĠEJ:Artikolu 11. Il-kumitati ta’ konsulenza li ġejjin huma b’dan imwaqqfa taħt l-awspiċi tal-Kummissjoni:- il-Kumitat ta’ Konsulenza dwar il-Politika Agrikola Komuni,- il-Kumitat ta’ Konsulenza dwar l-Ucuħ tar-Raba tajjeb għax-Xoghol,- il-Kumitat ta’ Konsulenza dwar Ucuħ tar-Raba mhux għall-Ikel u tat-Tessuti,- il-Kumitat ta’ Konsulenza dwar Prodotti ta’ Bhejjem ta’ Laħam il-Fart,- il-Kumitat ta’ Konsulenza dwar il-Frott, il-Ħxejjex u l-Fjuri,- il-Kumitat ta’ Konsulenza dwar Prodotti Specjalizzati,- il-Kumitat ta’ Konsulenza dwar il-Forestrija u s-Sufra,- il-Kumitat ta’ Konsulenza dwar is-Saħħa u s-Sigurezza ta’ Prodotti Agrikoli,- il-Kumitat ta’ Konsulenza dwar l-Iżvilupp Rurali,- il-Kumitat ta’ Konsulenza dwar l-Agrikoltura u l-Ambjent.2. Il-kumitati msemmija hawn fuq jistgħu jiġu konsultati mill-Kummissjoni dwar il-kwistjonijiet kollha li jirrelataw mal-politika agrikola komuni, u l-politika dwar l-iżvilupp rurali u l-implimentazzjoni tagħha, b’mod partikolari l-organizzazzjonijiet komuni tas-suq u l-miżuri li l-Kummissjoni hija mitluba li tieħu f’dak il-kuntest.3. Il-president ta’ kull kumitat jista’ jipproponi fuq l-inizjattiva tiegħu stess jew fuq it-talba ta’ xi wieħed mill-gruppi ta’ interess rappresentati li l-Kummissjoni tikkonsulta mal-kumitat tiegħu dwar kull kwistjoni fil-kompetenza tiegħu.Artikolu 2Il-Kumitati għandhom ikunu komposti mir-rappresentanti tal-gruppi ta’ interess soċjoekonomiku li ġejjin: produtturi ta’ l-agrikoltura, kooperattivi ta’ l-agrikoltura, l-industriji agrikoli u ta’ manifattura ta’ ikel, il-kummerċ fi prodotti agrikoli u ta’ l-ikel, ħaddiema fl-irziezet u fl-industrija ta’ l-ikel, u konsumaturi. F’każijiet speċifiċi, r-rappresentanti ta’ interessi oħra jistgħu jiġu maħtura. Il-komposizzjoni tal-kumitati għandha tkun kif stipulata fl-Annessi hawn mehmusa.Artikolu 3Il-Kumitati għandhom jikkonsistu f’massimu ta’ 40 membru, skond id-daqs tas-settur in kwistjoni, apparti mill-Kumitati ta’ Konsulenza dwar il-Politika Agrikola Komuni u dwar l-Iżvilupp Rurali, li għandhom ikollhom 60 membru. In-numru tas-siġġijiet u ta’ l-allokazzjonijiet tagħhom fl-organizzazzjonijiet varji Ewropej imsemmija fl-Artikolu 4(1) għandhom ikunu kif stipulati għal kull kumitat fl-Annessi hawn mehmusa.Artikolu 41. Il-membri tal-kumitati għandhom jinħatru mill-Kummissjoni fuq proposti mill-organizzazzjonijiet soċjoekonomiċi stabbiliti fil-livell tal-Komunità u elenkati fir-reġistru tal-Kummissjoni ta’ gruppi ta’ interess. L-organizzazzjonijiet soċjoekonomiċi għandhom ikunu dawk li huma l-aktar rappresentattivi ta’ l-interessi speċifikati fl-Artikolu 2 u l-attivitajiet tagħhom għandhom ikunu konnessi mal-politika agrikola komuni, l-organizzazzjoni tas-suq komuni jew qasam ieħor konċernat.2. Fuq invit mill-Kummissjoni, l-organizzazzjonijiet soċjoekonomiċi għandhom jinnominaw tlett kandidati ta’ nazzjonalitajiet differenti għal kull siġġu li għandu jimtela. Il-proposti tagħhom għandhom jagħtu kont ta’ l-interessi varji li għanhom jiġu rappresentati fis-settur tagħhom.3. Il-membri tal-kumitati għandhom jinħatru għal ħames snin. Il-ħatra tagħhom tista’ tiġġedded. Il-membru m’għandhomx jitħallsu tas-servizzi tagħhom.Wara li jiskadi t-terminu, il-membri tal-kumitati għandhom jibqgħu fil-kariga sakemm jiġu sostitwiti jew sakemm il-ħatriet tagħhom jiġu mġedda. Jekk membru jirriżenja jew imut, jew jekk il-korp li ppropona membru jitlob is-sostituzzjoni tiegħu jew tagħha, dak il-membru għandu jiġi sostitwit skond il-proċedura preskritta fil-paragrafu 1.4. Lista tal-membri tal-kumitati għandha tiġi ppublikata mill-Kummissjoni fis-serje "Ċ" tal-Ġurnal Uffiċjali tal-Komunitajiet Ewropej kull darba li membri jiġu sostitwiti.Artikolu 51. Kumitat permanenti wieħed jew aktar, u/jew gruppi tax-xogħol jistgħu jitwaqqfu taħt l-awspiċi ta’ kumitat. Kumitati permanenti għandhom jikkonsistu f’rappresentanti tal-kummerċ jew esperti maħtura mill-Kummissjoni fuq proposta mill-organizzazzjonijiet soċjoekonomiċi konċernati. Għandhom jittrattaw il-kwistjonijiet kollha li jirrelataw ma’ settur speċifiku fuq bażi regolari.2. Fuq it-talba ta’ kumitat ta’ konsulenza, it-taħlita ta’ gruppi ta’ interess soċjoekonomiku rappresentata fuq grupp permanenti tista’ tinbidel mill-Kummissjoni.3. Fuq it-talba ta’ kumitat ta’ konsulenza, jista’ jitwaqqaf grupp ta’ esperti. dawk il-gruppi għandhom ikunu magħmula minn esperti fil-qasam maħtura mill-Kummissjoni wara li tikkonsulta ma’ l-organizzazzjonijiet soċjoekonomicċi konċernati.4. Kull membru ta’ grupp li ma jkunx jista’ jattendi għal laqgħa jista’ jiġi sostitwit. L-organizzazzjoni soċjoekonomika li dak il-membru jirrappresenta tista’ tipproponi sostituzzjoni lis-segretarjat tal-grupp.Artikolu 61. Wara li jikkonsulta lill-Kummissjoni, kull kumitat għandu jeleġġi president minn fost il-membri tiegħu. Il-president għandu jiġi elett, fil-każ ta’ l-ewwel elezzjoni, b’maġġoranza ta’ żewġ terzi tal-membri presenti u, fil-każ ta’ elezzjonijiet sussegwenti, b’maġġoranza sempliċi tal-membri presenti. Fil-każ ta’ parità, il-Kummissjoni għandha tipprovdi president fuq bażi temporanju.Il-kumitat jista’ jipprovdi għal bidla fil-presidenza wara li jkun skada nofs it-terminu tal-kariga.2. Kull kumitat għandu jeleġġi żewġ viċi-presidenti. Il-viċi-presidenti għandhom jintgħażlu minn fost ir-rappresentanti ta’ l-organizzazzjonijiet soċjoekonomiċi li tagħha jkun jagħmel sehem il-president. Għandhom jiġu eletti skond il-proċedura preskritta fil-paragrafu 1.Kull kumitat jista, skond l-istess proċedura, jeleġġi esekuttiv li jkun jikkomprendi, b’żieda mal-president, rappresentant ta’ kull organizzazzjoni soċjoekonomika rappresentata fuq il-kumitat.L-esekuttiv tal-kumitat għandu jipprepara u jorganizza x-xogħol tiegħu. Ufficjal wieħed (li "jirrapporta") għandu jipproduċi rekord sommarju wara kull laqgħa tal-kumitat.3. Gruppi permanenti għandhom jeleġġu president u viċi-president minn fost il-membri tagħhom skond il-proċedura preskritta fil-paragrafu 1. Il-president u l-viċi-president mhux meħtiega li jkunu jagħmlu sehem mill-istess organizzazzjoni soċjoekonomika. Il-Presidenti tal-gruppi għandhom iħejju rekord sommarju u jirrapportaw dwar ix-xogħol tagħhom fil-laqgħa li jkun imiss lill-kumitat relevanti ta’ konsulenza.Artikolu 71. Membri biss tal-kumitat jew membri li jalternaw, ir-rappresentanti tal-kummissjoni u persuni mistiedna skond il-paragrafi 3, 4 u 6 jistgħu jattendu għal-laqgħat tal-kumitati.2. Membri biss u membri li jalternaw ta’ gruppi, il-president tal-kumitat relevanti, ir-rappresentanti tal-Kummissjoni u persuni mistiedna skond il-paragrafi 4 u 6 jistgħu jattendu għall-laqgħat tal-gruppi.3. Jekk membru ta’ kumitat ma jkunx jista’ jattendi, l-organizzazzjoni jew l-organizzazzjonijiet li lilha jkun allokat dak is-siġġu tal-membru jista’ jaħtar sostitut, li għandu jingħażel minn lista mħejjija bi ftehim komuni bejn il-Kummissjoni u l-organizzazzjoni jew organizzazzjonijiet in kwistjoni. Il-lista għandu jkun fiha numru ta’ ismijiet li jikkorrispondu mat-total tal-membri li jirrappresentaw l-organizzazzjoni jew organizzazzjonijiet in kwistjoni, iżda m’għandhiex teċċedi l-għaxar persuni.Fejn sostitut jigi nominat, is-segretarjat tal-kumitat għandu jiġi notifikat ta’ l-anqas tlett ijiem tax-xogħol qabel il-laqgħa.4. Fuq it-talba ta’ organizzazzjoni li lilha jkunu allokati siġġu wieħed jew aktar fuq kumitat jew grupp, il-president tal-kumitat jew grupp jista’, bi ftehim mal-persunal tal-Kummissjoni, jistieden lis-segretarju ġenerali tagħha biex jattendi għall-laqgħat tal-kumitat bħala osservaturIżda, jekk is-segretarju ġenerali ta’ organizzazzjoni ma jkunx jista’ jattendi, jista’ jassenja s-siġġu tiegħu ta’ osservatur lil persuna oħra nominata minnu.5. L-osservaturi ma jkollhomx id-dritt li jitkellmu. Huma jistgħu, iżda, jiġu mistiedna biex jagħmlu dan mill-president bi ftehim mal-Kummissjoni.6. Fuq it-talba ta’ organizzazzjoni li lilha jkun allokati siġġu wieħed jew aktar, u meta l-kwistjonijiet fuq l-aġenda jkunu ta’ natura teknika ħafna, il-president ta’ kumitat jew grupp jista’, bi ftehim mal-Kummissjoni, jistieden espert wieħed jew aktar biex jieħdu sehem fid-deliberazzjonijiet ta’ kumitat jew grupp.Il-Kummissjoni tista’, fuq l-inizjattiva tagħha, tistieden persuna kwalifikata kif imiss f’wieħed mis-suġġetti fuq l-aġenda biex jieħu sehem fid-deliberazzjonijiet tal-kumitat jew grupp permanenti bħala espert. Iżda, l-esperti għandhom jipparteċipaw biss fid-diskussjoni tal-kwistjoni li għaliha jkunu ġew mistiedna biex jattendu.Artikolu 8Bi qbil mal-Kummissjoni kull kumitat jew grupp permanenti jista’ jwaqqaf gruppi tax-xogħol biex jiffaċilita x-xogħol tiegħu.Artikolu 91. Kull kumitat jew grupp għandu jitlaqqa’ mill-Kummissjoni u għandu ġeneralment jiltaqa’ fl-uffiċji prinċipali tal-Kummissjoni. Il-laqgħat ta’ l-esekuttiv għandhom jiltaqgħu mill-president bi qbil mal-Kummissjoni.2. Ir-rappresentanti tad-dipartimenti relevanti tal-Kummissjoni jistgħu jieħdu sehem fil-laqgħat ta’ kull kumitat, esekuttiv jew grupp.3. Il-Kummissjoni tipprovdi servizzi ta’ segretarji għall-kumitat, l-esekuttiv jew gruppi.Artikolu 10Il-president għandu javża lill-Kummissjoni bil-partiti li għandhom jiġu nklużi fl-aġenda għall-kumitat, 12-il jum tax-xogħol qabel ma jiltaqa’ l-kumitat. Il-Kummissjoni għandha tibgħat l-aġendi lill-membri tmint ijiem tax-xogħol qabel il-laqgħa, preferibbilment b’mezzi elettroniċi.Artikolu 111. Il-kumitati għandhom jiddiskutu l-kwistjonijiet li dwarhom il-Kummissjoni tkun talbet l-opinjoni. Ebda vot m’għandu jittieħed fit-tmiem tad-diskussjoni. Meta titlob l-opinjoni ta’ kumitat, il-kummissjoni tista’ tiffissa limitu ta’ żmien li fih l-opinjoni għandha tingħata.Jekk kumitat jilħaq ftehim unanimu dwar opinjoni li għandha tingħata, għandu jifformula konklużżjonijiet konġunti u jehmiżhom mar-rekord sommarju. Il-Kummissjoni għandha tikkomunika r-riżultat tad-diskussjonijiet tal-kumitat lill-Kunsill jekk dan ikun propost mill-Kumitat.2. L-opinjonijiet espressi minn organizzazzjonijiet soċjoekonomiċi rappresentati fuq il-kumitat għandhom jiġu nklużi f’rapport mibgħut lill-Kummissjoni.Artikolu 12Mingħajr preġudizzju għall-Artikolu 214 tat-Trattat, fejn il-Kummissjoni tindika li l-opinjoni mitluba jew kwistjoni mqajjma tinvolvi kwistjoni ta’ natura konfidenzjali, il-membri tal-kumitati jew gruppi li jirrapportaw lilhom jew lil parteċipanti oħra fil-laqgħat għandhom ikunu marbuta li ma jikxfux informazzjoni li jkunu saru jafu biha permezz tax-xogħol tal-kumitat jew grupp in kwistjoni. F’dawk il-każi l-membri biss tal-kumitat jew grupp imsemmi jew is-sostituti tagħhom u r-rappresentanti tal-Kummissjoni għandhom jattendu l-laqgħat.Artikolu 13Id-Deċiżjonijiet tal-Kummissjoni81/195/KEE, 87/70/KEE sa 87/93/KEE, 89/567/KEE u 90/351/KEE huma b’dan imhassra.Artikolu 14Din id-Deċiżjoni għandha tapplika mill-1 ta’ April 1998.Magħmul fi Brussel, fil-11 ta’ Marzu 1998.Għall-KummissjoniFranz FischlerMembru tal-Kummissjoni[1] Id-Deċiżjonijiet tal-Kummissjoni 87/70/KEE sa 87/93/KEE tas-7 ta’ Jannar 1987 (ĠU L 45, ta’ l- 14.2.1987, pg. 1 sa 68).Id-Deċiżjoni tal-Kummissjoni 89/567/KEE ta’ l-20 ta’ Ottubru 1989 ( ĠU L 309, tas-26.10.1989, p. 39).Id-Deċiżjoni tal-Kummissjoni 81/195/KEE tas-16 ta’ Marzu 1981 ( ĠU L 88, tat-2.4.1981.p 42).Id-Deċiżjoni tal-Kummissjoni 90/351/KEE tad-29 ta’ Ġunju 1990 (ĠU L 172, tal-5.7.1990, p.33).--------------------------------------------------ANNESS IKUMITAT TA’ KONSULENZA DWAR IL-POLITIKA AGRIKOLA KOMUNI1. INTERESSI RAPPRESENTATI (L-Artikolu 2)| Siġġijiet (l-Artikolu 4) |Bdiewa | 22 |Kooperattivi agrikoli | 8 |Negozjanti | 8 |Industrija | 8 |Ħaddiema | 5 |Konsumaturi | 5 |Oħrajn | 4 |--------------------------------------------------ANNESS IIKUMITAT TA’ KONSULENZA DWAR UĊUH TAR-RABA1. INTERESSI RAPPRESENTATI (l-Artikolu 2)| Siġġijiet (l-Artikolu 4) |Bdiewa | 17 |Kooperattivi agrikoli | 5 |Negozjanti | 6 |Industrija | 6 |Ħaddiema | 2 |Konsumaturi | 2 |Oħrajn | 2 |2. GRUPPI PERMANENTI U L-KOMPOSIZZJONI TAGĦHOM(a) Grupp permanenti dwar iċ-ċereali| Siġġijiet |Bdiewa | 13 |Kooperattivi agrikoli | 6 |Negozjanti | 7 |Industrija | 6 |Ħaddiema | 1 |Oħrajn | 1 |(b) Grupp permanenti dwar żrieragħ taż-żejt u wċuħ tar-raba tal-proteini| Siġġijiet |Bdiewa | 12 |Kooperattivi agrikoli | 5 |Negozjanti | 6 |Industrija | 6 |Konsumaturi | 1 |Oħrajn | 1 |(ċ) Grupp permanenti għall-għalf imnixxef| Siġġijiet |Bdiewa | 3 |Kooperattivi agrikoli | 3 |Negozjanti | 1 |Industrija | 5 |(d) Kumitat permanenti dwar iz-zokkor| Siġġijiet |Bdiewa | 12 |Kooperattivi agrikoli | 4 |Negozjanti | 4 |Industrija | 6 |Ħaddiema | 1 |Konsumaturi | 1 |(e) Grupp permanenti dwar ir-ross| Siġġijiet |Bdiewa | 5 |Kooperattivi agrikoli | 2 |Negozjanti | 4 |Industrija | 4 |(f) Kumitat permanenti dwar il-lamtu| Siġġijiet |Bdiewa | 4 |Kooperattivi agrikoli | 2 |Negozjanti | 3 |Industrija | 6 |--------------------------------------------------ANNESS IIIKUMITAT TA’ KONSULENZA DWAR UĊUH LI MHUMIEX IKEL U TESSUTI1. INTERESSI RAPPRESENTATI (L-Artikolu 2)| Siġġijiet (l-Artikolu 4) |Bdiewa | 17 |Kooperattivi agrikoli | 5 |Negozjanti | 5 |Industrija8 | 8 |Ħaddiema | 2 |Konsumaturi | 2 |Oħrajn | 1 |2. GRUPPI PERMANENTI U L-KOMPOSIZZJONI TAGĦHOM(a) Grupp permanenti dwar energija li tiġġedded| Siġġijiet |Bdiewa | 12 |Kooperattivi agrikoli | 5 |Negozjanti | 5 |Industrija | 6 |Konsumaturi | 1 |Oħrajn | 1 |(b) Grupp permanenti dwar il-qoton| Siġġijiet |Bdiewa | 5 |Kooperattivi agrikoli | 3 |Negozjanti | 3 |Industrija | 4 |Oħrajn | 1 |(ċ) Grupp permanenti dwar il-kittien u l-qanneb| Siġġijiet |Bdiewa | 6 |Kooperattivi agrikoli | 2 |Negozjanti | 3 |Industrija | 4 |--------------------------------------------------ANNESS IVTA’ KUMITAT KONSULENZA DWAR QOBLA1. INTERESSI RAPPRESENTATI (l-Artikolu 2)| Siġġijiet (l-Artikolu 4) |Bdiewa | 17 |Kooperattivi agrikoli | 4 |Negozjanti | 5 |Industrija | 8 |Ħaddiema | 2 |Konsumaturi | 2 |Oħrajn | 2 |2. GRUPPI PERMANENTI U L-KOMPOSIZZJOINI TAGĦHOM(a) Grupp permanenti dwar il- ħalib| Siġġijiet |Bdiewa | 12 |Kooperattivi agrikoli | 5 |Negozjanti | 5 |Industrija | 6 |Konsumaturi | 1 |Ħaddiema | 1 |(b) Grupp permanenti dwar iċ-ċanga| Siġġijiet |Bdiewa | 12 |Kooperattivi agrikoli | 6 |Negozjanti | 5 |Industrija | 5 |Konsumaturi | 1 |Oħrajn | 1 |(ċ) Grupp permanenti dwar il-laħam tan-nagħag u l-laħam tal-mogħoż| Siġġijiet |Bdiewa | 12 |Kooperattivi agrikoli | 5 |Negozjanti | 4 |Industrija | 3 |Konsumaturi | 1 |Oħrajn | 1 |(d) Grupp permanenti dwar il-laħam tal-majjal| Siġġijiet |Bdiewa | 12 |Kooperattivi agrikoli | 6 |Negozjanti | 5 |Industrija | 6 |Konsumaturi | 1 |Ħaddiema | 1 |(e) Grupp permanenti dwar il-laħam tat-tjur u l-bajd| Siġġijiet |Bdiewa | 13 |Kooperattivi agrikoli | 6 |Negozjanti | 5 |Industrija | 5 |Konsumaturi | 1 |--------------------------------------------------ANNESS VKUMITAT TA’ KONSULENZA DWAR FROTT ĦXEJJEX U FJURI1. INTERESSI RAPPRESENTATI (l-Artikolu 2)| Siġġijiet (l-Artikolu 4) |Kabbara | 16 |Kooperattivi agrikoli | 6 |Negozjanti | 7 |Industrija | 5 |Ħaddiema | 2 |Konsumaturi | 2 |Oħrajn | 2 |2. GRUPPI PERMANENTI U L-KOMPOSIZZJONI TAGĦHOM(a) Grupp permanenti dwar il-frott frisk u l-ħxejjex| Siġġijiet |Kabbara | 12 |Kooperattivi agrikola | 6 |Negozjanti | 6 |Industrija | 5 |Konsumaturi | 1 |Oħrajn | 2 |(b) Grupp permanenti dwar frott ipproċessat u ħxejjex| Siġġijiet |Kabbara | 8 |Kooperattivi agrikoli | 4 |Negozjanti | 3 |Industrija | 5 |Oħrajn | 1 |(ċ) Grupp permanenti dwar fjuri maqtugħa u pjanti ornamentali| Siġġijiet |Kabbara | 7 |Kooperattivi agrikoli | 3 |Negozjanti | 6 |Industrija | 1 |Oħrajn | 1 |--------------------------------------------------ANNESS VIKUMITAT TA’ KONSULENZA DWAR PRODOTTI SPEĊJALIŻŻATI1. INTERESSI RAPPRESENTATI (l-Artikolu 2)| Siġġijiet (l-Artikolu 4) |Bdiewa | 17 |Kooperattivi agrikoli | 5 |Negozjanti | 6 |Industrija | 6 |Ħaddiema | 3 |Konsumaturi | 2 |Oħrajn | 1 |2. GRUPPI PERMANENTI U L-KOMPOSIZZJONI TAGĦHOM(a) Grupp permanenti dwar t-tkabbir ta’ l-inbid| Siġġijiet |Bdiewa | 10 |Kooperattivi agrikoli | 7 |Negozjanti | 5 |Industrija | 5 |Konsumaturi | 1 |Oħrajn | 1 |(b) Grupp permanenti dwar xorb spirituż| Siġġijiet |Bdiewa | 2 |Kooperattivi agrikoli | 2 |Negozjanti | 2 |Industrija | 5 |Konsumaturi | 1 |(ċ) Grupp permanenti dwar żebbuġ u Prodotti derivati| Siġġijiet |Bdiewa | 9 |Kooperattivi agrikoli | 5 |Negozjanti | 5 |Industrija | 5 |Konsumaturi | 1 |(d) Grupp permanenti dwar dawk li jrabbu n-naħal| Siġġijiet |Dawk li jrabbu n-naħal | 6 |Kooperattivi agrikoli | 2 |Negozjanti | 3 |Industrija | 2 |Konsumaturi | 1 |(e) Grupp permanenti dwar il-hops| Siġġijiet |Kabbara | 5 |Kooperattivi agrikoli | 3 |Negozjanti | 5 |Industrija | 3 |(f) Grupp permanenti dwar it-tabakk| Siġġijiet |Kabbara | 6 |Kooperattivi agrikoli | 4 |Negozjanti | 4 |Industrija | 4 |Konsumaturi | 1 |--------------------------------------------------ANNESS VIIKUMITAT TA’ KONSULENZA DWAR IL-FORESTRIJA U S-SUFRA1. INTERESSI RAPPRESENTATI (l-Artikolu 2)| Siġġijiet (l-Artikolu 4) |Produtturi (bdiewa li jimmaniggaw il-boskijiet,sidien ta' boskijiet privati u pubblici) | 23 |Negozjanti | 1 |Industrija | 8 |Ħaddiema | 3 |Konsumaturi | 1 |Oħrajn | 4 |--------------------------------------------------L-ANNESS VIIIKUMITAT TA’ KONSULENZA DWAR IS-SAĦĦA U S-SIGUREZZA TA’ PRODOTTI AGRIKOLI1. INTERESSI RAPPRESENTATI (l-Artikolu 2)| Siġġijiet (l-Artikolu 4) |Bdiewa | 12 |Kooperattivi agrikoli | 6 |Negozjanti | 5 |Industrija | 5 |Ħaddiema | 2 |Konsumaturi | 5 |Oħrajn | 5 |2. GRUPPI PERMANENTI U L-KOMPOSIZZJONI TAGĦHOM(a) Grupp permanenti dwar il-biedja organika| Siġġijiet |Bdiewa | 6 |Kooperattivi agrikoli | 2 |Negozjanti | 2 |Industrija | 2 |Konsumaturi | 2 |Oħrajn | 3 |(b) Grupp permanenti dwar kwistjonijiet veterinarji| Siġġijiet |Bdiewa | 2 |Kooperattivi agrikoli | 2 |Negozjanti | 2 |Industrija | 2 |Ħaddiema | 2 |Konsumaturi | 2 |Oħrajn | 2 |(ċ) Grupp permanenti dwar is-saħħa tal-pjanti| Siġġijiet |Bdiewa | 3 |Kooperattivi agrikoli | 3 |Negozjanti | 3 |Industrija | 3 |Ħaddiema | 2 |Konsumaturi | 2 |Oħrajn | 3 |(d) Grupp permanenti dwar il-promozzjkoni ta’ prodotti agrikoli| Siġġijiet |Bdiewa | 7 |Kooperattivi agrikoli | 4 |Negozjanti | 5 |Industrija | 4 |Konsumaturi | 1 |Oħrajn | 1 |(e) Grupp permanenti dwar il-welfare ta’ l-annimali| Siġġijiet |Bdiewa | 3 |Kooperattivi agrikoli | 2 |Negozjanti | 2 |Industrija | 2 |Ħaddiema | 2 |Konsumaturi | 2 |Oħrajn | 4 |(f) Grupp permanenti dwar Iż-żerriegħa| Siġġijiet |Bdiewa | 8 |Kooperattivi agrikoli | 3 |Negozjanti | 6 |Industrija | 3 |Ħaddiema | 1 |Konsumaturi | 1 |Oħrajn | 4 |(g) Grupp permanenti dwar l-għalf| Siġġijiet |Bdiewa | 6 |Kooperattivi agrikoli | 4 |Negozjanti | 4 |Industrija | 4 |Ħaddiema | 1 |Konsumaturi | 1 |--------------------------------------------------ANNESS IXKUMITAT TA’ KONSULENZA DWAR L-IŻVILUPP RURALI1. INTERESSI RAPPRESENTATI (l-Artikolu 2)| Siġġijiet (l-Artikolu 4) |Bdiewa | 22 |Kooperattivi agrikoli | 4 |Negozjanti | 5 |Industrija | 5 |Ħaddiema | 5 |Konsumaturi | 3 |Oħrajn | 16 |2. GRUPPI PERMANENTI U L-KOMPOSIZZJONI TAGĦHOM(a) Grupp permanenti dwar nisa f’żoni rurali| Siġġijiet |Bdiewa, membri tal-familja rurali | 6 |Kooperattivi agrikoli | 1 |Negozjanti | 2 |Industrija | 1 |Ħaddiema | 1 |Konsumaturi | 2 |Oħrajn | 2 |--------------------------------------------------ANNESS XKUMITAT TA’ KONSULENZA DWAR L-AGRIKOLTURA U L-AMBJENT1. INTERESSI RAPPRESENTATI (l-Artikolu 2)| Siġġijiet (l-Artikolu 4) |Bdiewa | 14 |Kooperattivi agrikoli | 3 |Negozjanti | 3 |Industrija | 3 |Ħaddiema | 2 |Konsumaturi | 2 |Oħrajn | 7 |--------------------------------------------------


title: 2010/67/: Deċiżjoni tal-Kummissjoni tal- 5 ta’ Frar 2010 li twaqqaf il-Bord tal-Imsieħba tal-GMES

text:
               6.2.2010

               MT

               Il-Ġurnal Uffiċjali tal-Unjoni Ewropea

               L 35/23

         DEĊIŻJONI TAL-KUMMISSJONI
   tal-5 ta’ Frar 2010
   li twaqqaf il-Bord tal-Imsieħba tal-GMES
   (2010/67/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Il-Monitoraġġ Globali għall-Ambjent u s-Sigurtà (GMES) jikkonsisti f’inizjattiva ta’ osservazzjoni tad-Dinja mmexxija mill-Unjoni Ewropea u mwettqa bi sħubija mal-Istati Membri. L-għan tagħha huwa li jitrawwem użu aħjar tal-potenzjal industrijali tal-politiki ta’ innovazzjoni, riċerka u żvilupp teknoloġiku fil-qasam tal-osservazzjoni tad-Dinja u li tipprovdi servizzi ta’ tagħrif.

               (2)

               Biex jinkiseb l-għan tal-GMES fuq bażi sostenibbli, jinħtieġ li jiġu kkoordinati l-attivitajiet tad-diversi msieħba tal-GMES, u li tiġi żviluppata, stabbilita u mħaddma kapaċità ta’ servizz u osservazzjoni li tissodisfa d-domanda tal-utenti. Għal dan il-għan, il-Kummissjoni jista’ jeħtiġilha li titlob l-għarfien espert ta’ speċjalisti f'korp konsultattiv.

               (3)

               Fil-Komunikazzjoni tagħha bit-titlu “Monitoraġġ Globali għall-Ambjent u s-Sigurtà (GMES): ngħożżu pjaneta iżjed sigura” (1), il-Kummissjoni ħabbret it-twaqqif ta’ Bord tal-Imsieħba li jgħin lill-Kummissjoni fil-koordinazzjoni ġenerali tal-GMES.

               (4)

               Huwa għalhekk meħtieġ li jitwaqqaf grupp ta’ esperti fil-qasam tal-GMES u tal-osservazzjoni tad-Dinja u li jiġu ddefiniti l-kompiti u l-istruttura tiegħu.

               (5)

               Il-grupp għandu jgħin biex tkun żgurata l-koordinazzjoni tal-kontributi għall-GMES mill-imsieħba kollha billi juża bl-aħjar mod il-kapaċitajiet eżistenti u jidentifika l-lakuni li jeħtieġu l-attenzjoni fuq livell tal-Unjoni. Għandu jgħin lill-Kummissjoni fil-monitoraġġ tal-implimentazzjoni koerenti tal-programm Ewropew tal-osservazzjoni tad-Dinja(GMES). Għandu jissorvelja l-evoluzzjoni tal-politika u jiffaċilita t-tpartit ta’ prattiki tajbin fil-GMES u fl-osservazzjoni tad-Dinja.

               (6)

               Il-Bord tal-Imsieħba għandu jkun kompost minn rappreżentanti tal-Istati Membri li għandhom kompetenza fis-setturi tal-osservazzjoni tad-Dinja, tal-ambjent u tas-sigurtà. Ir-rappreżentanti għandhom jiġu nnominati mill-awtoritajiet nazzjonali tagħhom li huma responsabbli għall-osservazzjoni tad-Dinja fl-Istat Membru tagħhom.

               (7)

               Għandu jkun hemm dispożizzjoni dwar ir-regoli dwar l-iżvelar tat-tagħrif mill-membri tal-Bord, u din tkun bla ħsara għar-regoli tal-Kummissjoni dwar is-sigurtà kif imniżżlin fl-Anness għad-Deċiżjoni tal-Kummissjoni 2001/844/KE, KEFA, Euratom (2).

               (8)

               Id-dejta personali li għandha x’taqsam mal-membri tal-Bord għandha tkun ipproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni tal-individwi fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ dik id-dejta (3).

               (9)

               Għandha ssir previżjoni għall-parteċipazzjoni tan-Norveġja u l-Isvizzera, li huma membri tal-Aġenzija Spazjali Ewropea, fil-ħidma tal-grupp. Ir-rappreżentanti tal-organizzazzjonijiet li huma involuti fl-osservazzjoni tad-Dinja, b’mod partikolari dawk li qabel kienu membri tal-Kunsill Konsultattiv tal-GMES, għandhom ikunu jistgħu jattendu l-laqgħat tal-grupp bħala osservaturi.

               (10)

               Huwa xieraq li jiġi stabbilit perjodu għall-applikazzjoni ta’ din id-Deċiżjoni. Malli jasal il-waqt, il-Kummissjoni għandha tikkunsidra r-rakkomandabilità ta’ estensjoni,

         IDDEĊIDIET KIF ĠEJ:
   Artikolu 1
   Il-Bord tal-Imsieħba tal-GMES
   Il-Bord tal-Imsieħba tal-GMES, minn hawn ’il quddiem imsemmi “il-Bord”, huwa b’dan imwaqqaf.
   Artikolu 2
   Kompiti
   Ix-xogħol tal-Kumitat għandu jkun:

               (1)

               li jistabbilixxi kooperazzjoni bejn il-korpijiet tal-Istati Membri u l-Kummissjoni fuq kwistjonijiet marbutin mal-GMES biex jgħin jiżgura l-koordinazzjoni tal-kontributi lill-GMES mill-attivitajiet nazzjonali u dawk tal-Unjoni Ewropea, jagħmel l-aħjar użu tal-kapaċitajiet eżistenti u jidentifika l-lakuni li jeħtieġu attenzjoni fuq livell Ewropew;

               (2)

               li jgħin lill-Kummissjoni biex tissorvelja l-implimentazzjoni koerenti tal-programm Ewropew tal-osservazzjoni tad-Dinja (GMES), li jinkludi l-finanzjament mill-Programm ta’ Qafas tar-Riċerka, li għalih il-Kummissjoni hija mgħejuna mill-Kumitat imwaqqaf skont l-Artikolu 8 tad-Deċiżjoni tal-Kunsill 2006/971/KE (4), u minn sorsi oħra ta’ finanzjament, u li hu msejjes fuq il-Komponent Spazjali GMES tal-Aġenzija Spazjali Ewropea (ESA), li l-eżekuzzjoni tiegħu hija ssorveljata mill-Bord għall-Osservazzjoni tad-Dinja tal-Programm ESA;

               (3)

               li jgħin lill-Kummissjoni fil-preparazzjoni ta’ qafas ta’ implimentazzjoni strateġika tal-Programm Ewropew għall-Osservazzjoni tad-Dinja (GMES), inkluż: (i) l-ippjanar indikattiv annwali u multiannwali tal-attivitajiet tal-programm tal-UE; (ii) skemi ta’ implimentazzjoni indikattivi; (iii) stima tal-ispejjes u strateġija preliminari baġitarja tal-attivitajiet tal-GMES; u (iv) speċifikazzjoni tal-programm u regoli ta’ parteċipazzjoni;

               (4)

               il-ħolqien ta’ skambju tal-esperjenza u ta’ prattiki tajbin fil-qasam tal-GMES u tal-osservazzjoni tad-Dinja.

         Artikolu 3
   Konsultazzjoni
   1.   Il-Kummissjoni tista’ tikkonsulta l-Bord dwar kwalunkwe każ marbut mal-iżvilupp u l-implimentazzjoni tal-GMES.
   2.   Il-President tal-Bord jista’ jagħti parir lill-Kummissjoni meta jkun xieraq li l-grupp jiġi kkonsultat dwar kwistjoni speċifika.
   Artikolu 4
   Sħubija - Ħatra
   1.   Il-Bord għandu jkun magħmul minn 27 membru.
   2.   Il-membri tal-Bord għandhom jinħatru mill-Kummissjoni minn fost numru ta’ speċjalisti li l-kompetenzi tagħhom huma fis-setturi tal-osservazzjoni tad-Dinja, tal-ambjent u tas-sigurtà.
   Il-membri għandhom jiġu nnominati mill-awtoritajiet nazzjonali tal-Istati Membri.
   3.   Numru ekwivalenti ta’ membri alternattivi għall-Bord għandhom jinħatru bl-istess kundizzjonijiet tal-membri. Il-membri alternattivi għandhom jieħdu post il-membri li jkunu assenti b’mod awtomatiku.
   4.   Il-Kummissjoni tista’ tistieden lil rappreżentanti ta’ organizzazzjonijiet li għandhom x’jaqsmu mal-osservazzjoni tad-Dinja biex jattendu l-laqgħat bħala osservaturi.
   Rappreżentant tal-Isvizzera u rappreżentant tan-Norveġja se jkunu mistiedna bħala osservaturi permanenti.
   5.   Il-membri għandhom jinħatru bħala rappreżentanti ta’ awtorità pubblika.
   6.   Il-membri tal-Bord għandhom jinħatru għal kariga ta’ sena li tista’ tiġġedded. Għandhom jibqgħu fil-kariga sa meta jiġu ssostitwiti jew jispiċċalhom il-mandat.
   7.   Il-membri li ma jibqgħux f’pożizzjoni li jikkontribwixxu b’mod effettiv fil-ħidmiet tal-Bord, li jippreżentaw ir-riżenja tagħhom, jew li ma jirrispettawx il-kundizzjonijiet stabbiliti fl-Artikolu 339 tat-Trattat, jistgħu jiġu ssostitwiti għall-kumplament taż-żmien li jkun fadallu l-mandat tagħhom.
   Artikolu 5
   Tħaddim
   1.   Il-Kummissjoni għandha tippresjedi fuq il-Bord.
   2.   Meta jkun hemm diskussjonijiet marbutin mal-komponent Spazjali tal-programm GMES, il-Kummissjoni tiġi mgħejuna mill-Aġenzija Spazjali Ewropea.
   Meta jkun hemm diskussjonijiet marbutin mal-komponent in situ tal-programm GMES, il-Kummissjoni tiġi mgħejuna mill-Aġenzija Ewropea għall-Ambjent.
   3.   Bi ftehim mal-Kummissjoni, jistgħu jitwaqqfu sottogruppi biex jeżaminaw il-mistoqsijiet speċifiċi skont it-termini ta’ referenza stabbiliti mill-Bord. Kif jintemm il-mandat tagħhom dawn il-gruppi għandhom jiġu xolti.
   4.   Ir-rappreżentant tal-Kummissjoni jista’ jitlob li l-esperti jew l-osservaturi b'kompetenza speċifika dwar suġġett fuq l-aġenda jipparteċipaw fid-deliberazzjonijiet tal-Bord jew tas-sottogrupp jekk dan ikun utli u/jew meħtieġ.
   5.   It-tagħrif miksub mill-parteċipazzjoni fid-deliberazzjonijiet tal-grupp jew tas-sottogrupp ma jistax jiġi mxandar jekk, fil-fehma tal-Kummissjoni, dak it-tagħrif jirrigwarda kwistjonijiet kunfidenzjali.
   6.   Il-Bord u s-sottogruppi tiegħu għandhom normalment jiltaqgħu fi bini tal-Kummissjoni skont il-proċeduri u l-iskeda stabbilita minnha. Il-Kummissjoni għandha tipprovdi s-servizzi ta’ segretarjat. Uffiċjali oħrajn tal-Kummissjoni li għandhom interess fil-proċeduri jistgħu jattendu l-laqgħat tal-Bord u tas-sottogruppi tiegħu.
   7.   Il-Bord għandu jadotta r-regoli ta’ proċedura tiegħu abbażi tar-regoli standard ta’ proċedura adottati mill-Kummissjoni.
   8.   Il-Kummissjoni tista’ tippubblika fuq l-Internet, fil-lingwa oriġinali tad-dokument ikkonċernat, kull sommarju, konklużjoni, parti minn konklużjoni jew dokument ta’ ħidma tal-Bord.
   Artikolu 6
   Spejjeż tal-laqgħat
   1.   L-ispejjeż tal-vjaġġ u, fejn meħtieġ, tal-għajxien imħallsa għall-membri, l-esperti u l-osservaturi fl-ambitu tal-attivitajiet tal-Bord għandhom jiġu rimborżati mill-Kummissjoni b’konformità mar-regoli tal-Kummissjoni dwar ir-rimborż ta’ spejjeż għal esperti esterni.
   2.   Il-membri tal-Bord, l-esperti u l-osservaturi ma għandhomx jitħallsu għas-servizzi mogħtija.
   3.   L-ispejjeż tal-laqgħat jiġu rimborżati fil-limiti tal-baġit annwali allokat għall-Bord mis-servizzi kompetenti tal-Kummissjoni.
   Artikolu 7
   Id-dħul fis-seħħ u l-applikabilità.
   Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Għandha tapplika sal-31 ta’ Diċembru 2011.

      Magħmul fi Brussell, il-5 ta’ Frar 2010.

            Għall-Kummissjoni

            Il-President

         José Manuel BARROSO

      (1)  COM(2008) 748 finali.

      (2)  ĠU L 317, 3.12.2001, p. 1.

      (3)  ĠU L 8, 12.1.2001, p. 1.

      (4)  ĠU L 400, 30.12.2006, p. 86.


title: Deċiżjoni (UE) 2016/1510 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/223

         DEĊIŻJONI (UE) 2016/1510 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2014, flimkien mar-risposta taċ-Ċentru (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0075/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi ċentru Ewropew għall-prevenzjoni u l-kontroll tal-mard (4), u b’mod partikolari l-Artikolu 23 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0103/2016),

               1.

               Jagħti l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard għall-implimentazzjoni tal-baġit taċ-Ċentru għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 122.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 142, 30.4.2004, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill 2014/801/PESK tas- 17 ta' Novembru 2014 li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina

text:
               18.11.2014

               MT

               Il-Ġurnal Uffiċjali tal-Unjoni Ewropea

               L 331/26

         DEĊIŻJONI TAL-KUNSILL 2014/801/PESK
   tas-17 ta' Novembru 2014
   li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-17 ta' Marzu 2014, il-Kunsill adotta d-Deċiżjoni 2014/145/PESK (1).

               (2)

               L-informazzjoni għal persuna waħda elenkata taħt id-Deċiżjoni 2014/145/PESK għandha tiġi emendata.

               (3)

               L-Anness għad-Deċiżjoni 2014/145/PESK għandu għaldaqstant jiġi emendat skont dan,

         ADOTTA DIN ID-DEĊIŻJONI:
   Artikolu 1
   L-Anness għad-Deċiżjoni 2014/145/PESK huwa b'dan emendat kif jinsab fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-17 ta' Novembru 2014.

            Għall-Kunsill

            Il-President

         F. MOGHERINI

      (1)  Id-Deċiżjoni tal-Kunsill 2014/145/PESK tas-17 ta' Marzu 2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina (ĠU L 78, 17.3.2014, p. 16).

      ANNESS
      L-entrata għall-persuna li ġejja stipulata fl-Anness għad-Deċiżjoni 2014/145/PESK hija sostitwita bl-entrata ta' hawn taħt.

                     Isem

                     Informazzjoni ta' identifikazzjoni

                     Dikjarazzjoni tar-raġunijiet

                     Data tal-elenkar

                     “Vladimir Volfovich ZHIRINOVSKY
                     Владимир Вольфович Жириновский

                     Imwieled fil-25.4.1946 f'Almaty (qabel magħruf ukoll bħala Alma-Ata), il-Kazakistan.

                     Membru tal-Kunsill tad-Duma tal-Istat; mexxej tal-partit LDPR. Appoġġa b'mod attiv l-użu tal-Forzi Armati Russi fl-Ukraina u l-annessjoni tal-Krimea. Appella b'mod attiv li tinqasam l-Ukraina. Iffirma, f'isem il-partit LDPR li huwa jippresiedi, ftehim mal-hekk imsejħa ‘Repubblika Popolari ta' Donetsk’.

                     12.9.2014”


title: Id-Deċiżjoni tal-Kunsill tas-26 ta'April 1999 dwar l-iffirmar mill-Komunità Ewropea tal-Ftehim dwar il-Programm għall-Konservazzjoni Internazzjonali tad-Dniefel.

text:
Avviż Legali Importanti

|

31999D0337

Official Journal L 132 , 27/05/1999 P. 0001 - 0027

		Id-Deċiżjoni tal-Kunsilltas-26 ta'April 1999dwar l-iffirmar mill-Komunità Ewropea tal-Ftehim dwar il-Programm għall-Konservazzjoni Internazzjonali tad-Dniefel.(1999/337/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b'mod partikolarti l-Artikolu 43 flimkien ma' l-Artikolu 228(2), l-ewwel sentenza u (3), l-ewwel subparagrafu tiegħu,Wara li kkunsidra l-proposta mill-Kummissjoni,(1) Billi l-Komunità għandha s-setgħa li tadotta miżuri għall-konservazzjoni u l-immnaniġġjar tar-riżorsi tal-ħut u li tidħol fi ftehim ma' pajjiżi jew ma' organizzazzjonijiet internazzjonali oħra;(2) Billi l-Komunità hija Parti Kontraenti fil-Konvenzjoni tan-Nazzjonijiet Uniti dwar il-Liġi tal-Baħar li titlob li l-membri kollha tal-komunità internazzjonali jikkoperaw fil-konservazzjoni u l-immnaniġġjar tar-riżorsi bioloġiċi tal-baħar;(3) Billi l-Komunità ffirmat il-Ftehim dwar l-implimentazzjoni tad-disposizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar ta' l-10 ta' Diċembru 1982, li għandu x'jaqsam mal-Konservazzjoni u l-Immaniġġjar tal-Ġlejjeb tal-Ħut tal-Post u l-Ġlejjeb tal-Ħut li Jpassi Ħafna;(4) Billi l-35 Laqgħa Intergovernattiva dwar il-konservazzjoni tat-tonn u d-dniefel fl-Oċean Paċifiku tal-Lvant adottat fi Frar 1998 il-Ftehim dwar il-Programm tal-Konservazzjoni tad-Dniefel;(5) Billi l-għanijiet tal-Ftehim jinkludu t-tnaqqis progressiv tal-mortalità inċidentali tad-dniefel permezz tat-tartarun tal-borża fl-Oċean Paċifiku tal-Lvant għal-livelli li japprossimaw iż-żero, billi jistabbilixxu limiti annwali u sostenibbilità fit-tul tal-ġlejjeb tat-tonn fiż-Żona tal-Ftehim';(6) Billi s-sajjieda Komunitarji jistadu għall-ġlejjeb tat-tonn fiż-Żona tal-Ftehim u billi huwa fl-interess tal-Komunità li tisvolġi rwol effettiv fl-implimentazzjoni tal-Ftehim; billi skond l-Artikolu XIV tal-Ftehim, il-Kummissjoni Inter-Amerikana tat-Tonn Tropikali (IATTC) għandu jkollha rwol integrali fil-kordinament ta' l-implimentazzjoni tal-Ftehim u billi ħafna miżuri implimentattivi għandhom jiġu adottati fl-istruttura tal-IATTC; billi għalhekk huwa meħtieġ li l-Komunità tagħti l-kunsens għall-Ftehim simultanjament malli tidħol fil-IATTC;(7) Billi l-Ftehim jista' jiġi ffirmat f'Washington mill-15 ta' Mejju 1998 sa l-14 ta' Mejju 1999 mill-Istati li għandhom kosta li tmiss maż-Żona tal-Ftehim u mill-Istati jew l-organizzazzjonijiet għall-integrazzjoni ekonomika reġjonali li jkunu membri fil-IATTC jew li l-bastimenti tagħhom jistadu għat-tonn fiż-Żona tal-Ftehim sakemm il-Ftehim ikun jista' jiġi ffirmat;(8) Billi l-iffirmar tal-Ftehim huwa l-ewwel pass lejn l-approvazzjoni sussegwenti tiegħu mill-Komunità skond il-proċeduri relevanti tat-Trattat;IDDEĊIDA KIF ĠEJ:Artikolu 1Il-Komunità Ewropea għandha tiffirma l-Ftehim dwar il-Programm Internazzjonali għall-Konservazzjoni tad-Dniefel, bla ħsara għall-approvazzjoni tiegħu.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill qed jiġi b'hekk awtorizzat biex jinnomina l-persuna li jkollha l-awtorità li tiffirma l-Ftehim għan-nom tal-Komunità.Magħmul fil-Lussemburgu, fis-26 ta' April 1999.Għall-KunsillIl-PresidentJ. Fischer--------------------------------------------------ANNESSFtehimdwar il-programm internazzjonali għall-konservazzjoni tad-dniefelPREAMBOLUIL-PARTIJIET F'DAN IL-FTEHIM,KONXJI MILL-FATT, li skond id-disposizzjonijiet relevanti tal-liġi internazzjonali, kif riflessa fil-Konvenzjoni tan-Nazzjonaijiet Uniti dwar il-Liġi tal-Baħar (UNCLOS) ta' l-1982, l-Istati kollha għandhom id-dover li jieħdu, jew jikkoperaw ma' Stati oħra biex jittieħdu, dawk il-miżuri li jistgħu jkunu meħtieġa għall-konservazzjoni u l-immaniġġjar tar-riżorsi marini ħajjin;ISPIRATI mill-prinċipji kkontenuti fid-Dikjarazzjoni ta' Rio dwar l-Ambjent u l-Iżvilupp ta' l-1992, kif ukoll mil-ħajra li jiġu implimentati l-prinċipji u n-normi tal-Kodiċi ta' l-Imġiba għal Sajd Responsabbli adottat mill-Konferenza ta' l-FAO ta' l-1995;JENFASIZZAW il-volontà politika tal-komunità internazzjonali li tikkontribwixxi biex tittejjeb l-effettività tal-miżuri għall-konservazzjoni u l-immaniġġjar ta' l-industrija tas-sajd, permezz ta' Ftehim dwar il-Promozzjoni ta' l-Osservanza tal-Miżuri Internazzjonali tal-Konservazzjoni u l-Immaniġġjar minn Bastimenti tas-Sajd fl-Ibħra Miftuħa, li ġie adottat mill-Konferenza ta' l-FAO fl-1993;JINNOTAW li l-50 Assemblea Ġenerali tan-Nazzjonijiet Uniti, skond ir-riżoluzzjoni A/RES/50/24, adottat il-Ftehim għall-Implimentazzjoni tad-Disposizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar ta' l-10 ta' Diċembru 1982 Relatata mal-Konservazzjoni u l-Immaniġġjar tal-Ġlejjeb tal-Ħut tal-Post u tal-Ġlejjeb tal-Ħut li Jpassi Ħafna ("Il-ftehim tan-Nazzjonijiet Uniti dwar Ġlejjeb tal-Ħut tal-Post u tal-Ġlejjeb tal-Ħut li Jpassi Ħafna");ITENNU l-obbligazzjonijiet stabbiliti fil-Ftehim ta' La Jolla ta' l-1992 u fid-Dikjarazzjoni tal-Panama ta' l-1995;JENFASIZZAW l-għanijiet li tiġi eliminata l-mortalità tad-dniefel fis-sajd bit-tartarun tal-borża fl-Oċean Paċifiku tal-Lvant u li jinstabu metodi ekoloġikament effiċjenti biex jinqabad it-tonn tax-xewka safra b'mod separat mid-dniefel;JENFASIZZAW l-importanza ta' l-industrija tas-sajd tat-tonn bħala sors ta' ikel u dħul għall-partijiet kif ukoll li l-miżuri għall-konservazzjoni u l-immaniġġjar għandhom ikunu indirizzati għal dawk il-ħtiġiet u jqisu l-impatti ekonomiċi u soċjali ta' dawk il-miżuri;JIRRIKONOXXU t-tnaqqis drammatiku tal-mortalità inċidentali tad-dniefel li seħħet permezz tal-ftehim ta' la Jolla;HUMA KONVINTI li l-evidenza xjentifika turi li t-teknika tas-sajd għat-ton flimkien mad-dniefel, skond ir-regolamenti u l-proċeduri stabbiliti mill-Ftehim ta' La Jolla u riflessa fid-Dikjarazzjoni ta' Panama, ipprovdiet metodu effettiv għall-protezzjoni tad-dniefel u użu bis-sens tar-riżorsi tat-tonn fl-Oċean Paċifiku tal-Lvant;ITENNU li l-koperazzjoni multilaterali tikkostitwixxi l-mezz l-aktar effettiv biex jintlaħqu l-għanijiet tal-koservazzjoni u l-użu sostenibbli tar-riżorsi marini ħajjin;HUMA MARBUTA biex jassiguraw is-sostenibbilità tal-Ġlejjeb tat-tonn fl-Oċean Paċifiku tal-Lvant u li progressivament inaqqsu l-mortalità inċidentali tad-dniefel fis-sajd tat-tonn fl-Oċean Paċifiku tal-Lvant għal-livelli li jqarrbu lejn iż-żero; li jevitaw, inaqqsu u jxejnu l-qbid inċidentali u l-iskartar ta' tonn żgħir u l-qbid inċidentali ta'speċji mhux mistada, waqt li tittieħed kunsiderazzjoni tad-dipendenza reċiproka fost l-ispeċji ta' l-ekosistema;FTIEHMU KIF ĠEJ:Artikolu IDefinizzjonijietGħall-finijiet ta' dan il-Ftehim:1. "tonn" ifisser speċje tas-subordni Scombroidei (Klawe, 1980), bl-eċċezzjoni tal-ġenus Scomber;2. "dniefel" tfisser speċi tal-familja Delphinidae assoċjati mas-sajd tat-tonn tax-xewka safra fiż-żona tal-Ftehim;3. "bastiment" ifisser bastiment li jistad għat-tonn bit-tartarun tal-borża;4. "partijiet" tfisser l-Istati jew l-organizzazzjonijiet għall-integrazzjoni ekonomika reġjonali li taw il-kunsens tagħhom li jintrabtu b'dan il-Ftehim u li għalihom il-Ftehim ikun fis-seħħ;5. "organizzazzjonijiet għall-integrazzjoni ekonomika reġjonali" tfisser organizzazzjonijiet għall-intergrazzjoni ekonomika reġjonali li lilhom l-Istat membri jkunu ttrasferew il-kompetenza tagħhom dwar materji koperti minn dan il-Ftehim, inkluża l-awtorità biex jittieħdu deċiżjonijiet li jorbtu l-Istati Membri rigward dawk il-materji;6. "IATTC'" tfisser il-Kummissjoni Inter-Amerikana għat-Tonn Tropikali;7. "Il-Ftehim ta' La Jolla" jfisser l-istrument adottat fil-laqgħa inter-governattiva li sar f'Ġunju ta' l-1992;8. "Il-Programm Internazzjonali għall-Konservazzjoni tad-Dniefel" ifisser il-programm internazzjonali stabbilit skond il-Ftehim ibbażat fuq il-Ftehim ta' La Jolla, kif ifformalizzat, immodifikat u mtejjeb skond id-Dikjarazzjoni tal-Panama;9. "Il-Programm ta' l-Osservaturi ta' Abbord" ifisser il-programm elenkat fl-Anness II;10. "Id-Dikjarazzjoni tal-Panama" tfisser id-dikjarazzjoni ffirmata fil-Belt tal-Panama, Repubblika tal-Panama, fl-4 ta' Ottubru 1995;11. "Direttur" ifisser id-Diretttur ta' l-Investigazzjonijiet ta' l-IATTC.Artikolu IIL-għanijietL-għanijiet tal-Ftehim huma:1. li progressivament titnaqqas il-mortalità inċidentali tad-dniefel fis-sajd bit-tartarun tal-borża fiż-Żona tal-Ftehim għal livelli li joqorbu ż-żero, billi jiġu stabbiliti limiti annwali;2. bil-għan li tiġi eliminata l-mortalità tad-dniefel f'dan il-lokal tas-sajd, li jinstabu miżuri ekoloġikament validi biex jinqabad it-tonn tax-xewka safra kbir mhux flimkien ma' dniefel u;3. biex tiġi assigurata s-sostenibbilità fit-tul tal-Ġlejjeb tat-tonn fiż-Żona tal-Ftehim, kif ukoll dik tar-riżorsi marini ħajjin relatati ma' dan il-lokal tas-sajd, filwaqt li titqies l-interdipendenza fost l-ispeċji fl-ekosistema, b'enfasi speċjali fuq, inter alia, li jiġu evitat, imnaqqas u mxejjen il-qbid b'kumbinazzjoni u l-iskartar ta' tonn żgħir u ta' speċji li ma jiġux mistada.Artikolu IIIIż-żona ta' l-applikazzjoni tal-FtehimIż-żona ta' l-applikazzjoni ta' dan il-Ftehim ("Iż-Żona tal-Ftehim") hija kif elenkat fl-Anness I.Artikolu IVMiżuri ĠeneraliIl-partijiet għandhom, fil-qafas tal-IATTC:1. jieħdu miżuri biex jassiguraw il-konservazzjoni ta' ekosistemi kif ukoll il-miżuri ta' konservazzjoni u immaniġġjar biex jassiguraw sostenibbilità fit-tul tal-Ġlejjeb tat-tonn u tal-Ġlejjeb tar-riżorsi marini ħajjin assoċjati mas-sajd għat-tonn bit-tartarun tal-borża fiż-Żona tal-Ftehim, ibbażati fuq l-aħjar tagħrif xjentifiku, u japplikaw metodi ta' prekawzjoni, konsistenti mad-disposizzjonijiet relevanti tal-Kodiċi ta' l-FAO dwar L-Imġiba għal-Sajd Responsabbli u l-Ftehim tan-Nazzjonaijiet Uniti fuq il-Ġlejjeb tal-Ħut tal-Post u Ġlejjeb ta' Ħut li Jpassi Ħafna. Dawn il-miżuri għandhom ikunu maħsuba biex iżommu u jirrestawraw il-biomassa tal-Ġlejjeb maqbuda fil-livelli jew aktar 'il fuq minnhom li jkunu kapaċi jipproduċu l-massimu tal-prodott sostenibbli, u dan bil-għan li jżommu u jirrestawraw il-biomassa tal-Ġlejjeb assoċjati fil-livelli jew aktar 'il fuq minnhom biex jipproduċu l-massimu sostenibbli tal-prodotti, u2. biex jieħdu miżuri, skond il-kapaċità tagħhom, biex jivvalutaw il-qabdiet jew il-qabdiet b'kumbinazzjoni tat-tonn żgħir tax-xewka safra u ta' ġlejjeb oħra ta' speċji marini ħajjin relatati mas-sajd għat-tonn bit-tartarun tal-borża fiż-żona tal-Ftehim u jistabbilixxu l-miżuri skond l-Artikolu VI, inter alia, biex jiġi evitat, imnaqqas u mxejjen il-qbid b'kumbinazzjoni tat-tonn tax-xewka safra u l-qabdiet b'kumbinazzjoni ta' speċji mhux mistada, biex jassigguraw is-sostenibbilita fit-tul ta' dawn l-ispeċji kollha, filwaqt li titqies l-interdipendenza fost l-ispeċji ta' l-ekosistema;Artikolu VIl-Programm ta' Konservazzjoni Internazzjonali tad-DniefelSkond il-Programm Internazzjonali tal-Konservazzjoni tad-Dniefel u b'konsiderazzjoni għall-għanijiet ta' dan il-Ftehim, il-partijiet għandhom, inter alia:1. jillimitaw il-mortalità totali inċidentali tad-dniefel fis-sajd bit-tartarun tal-borża fiż-żona tal-Ftehim għal mhux aktar minn 5000 fis-sena, permezz ta' l-adozzjoni u l-implimentazzjoni tal-miżuri relevanti, li għandhom jinkludu:(a) it-twaqqif ta' sistema li tipprovdi inċentivi lill-kaptani tal-bastimenti biex ikomplu jnaqqsu l-mortalità inċidentali tad-dniefel, bil-għan li jevitaw il-mortalità inċidentali tad-dniefel f'dan il-lokal tas-sajd;(b) it-twaqqif fl-istruttura tal-IATTC ta' sistema ta' taħriġ tekniku u ta' ċertifikazzzjoni għall-kaptani u l-ekwipaġġi tas-sajd dwar l-irkaptu u l-użu tiegħu, kif ukoll it-tekniki dwar is-salvataġġ u s-sigurtà tad-dniefel;(ċ) fl-istruttura tal-IATTC, il-promozzjoni u l-appoġġ tar-riċerka biex jiġi mtejjeb l-irkaptu, it-tagħmir u t-tekniki tas-sajd, inklużi dawk użati fil-lokal tas-sajd assoċjat mad-dniefel;(d) it-twaqqif ta' sistema ekwa għall-iffissar tal-limiti tal-mortalità tad-dniefel (DML's), konsistentement mal-massimi tal-mortalità tad-dniefel għal kull sena, skond l-Annessi III u IV;(e) li jirrikjedu li l-bastimenti rispettivi li ġew assenjati DML, jew li b'xi mod ieħor joperaw fiż-Żona tal-Ftehim, jikkonformaw mar-rekwiżiti operattivi li fih l-Anness VIII;(f) li jwaqqfu sistema li ssegwi u tivverifika t-tonn li jinqabad b'mortalità jew mingħajrha jew b'danni gravi għad-dniefel, ibbbażata fuq l-elementi elenkati fl-Anness IX;(g) l-iskambju tar-riċerka xjentifika miġbura mill-partijiet skond dan il-Ftehim fuq bażi sħiħa u fil-pront; u(h) it-tmexxija tar-riċerka bil-għan li jinsabu mezzi ekoloġikament adattati biex jinqabad it-tonn tax-xewka safra mhux flimkien mad-dniefel;2. jistabbilixxu limiti ta' mortalità tad-dniefel għal kull ġliba, u jirrevedu u jivvalutaw l-effetti ta' dawn il-limiti, skond l-Anness III, u3. jirrevedu l-miżuri f'laqgħa tal-partijiet.Artikolu VIIs-sostenibbiliita tar-riżorsi marini ħajjinSkond l-Artikolu IV, il-partijiet jintrabtu li jiżviluppaw u jimplimentaw, fl-istruttura tal-IATTC, il-miżuri biex jassiguraw is-sostenibbilita fit-tul tar-riżorsi marini ħajjin assoċjati mas-sajd bit-tartarun tal-borża fiż-Żona tal-Ftehim waqt li jitqiesu l-interdipendenzi fost l-ispeċji fl-ekosistema. Għal dan il-għan, il-partijiet għandhom, inter alia:1. jiżviluppaw u jimplimentaw programm biex jivvalutaw, jimmonitorjaw u jnaqqsu l-qbid b'kumbinazzjoni ta' tonn żgħir u speċji mhux mistada fiż-Żona tal-Ftehim2. sal-limiti massimi prattikabbli, jiżviluppaw u jirrikjedu l-użu ta' irkaptu tekniku, selettiv, ekoloġikament tajjeb u ekonomiku;3. jirrikjedu li l-bastimenti tagħhom li joperaw fiż-Żona tal-Ftehim jirrilaxxaw il-fkieren tal-baħar li jkunu nqabdu aċċidentalment kif ukoll speċi oħra li jinsabu mhedda jew ipperikolati, safejn ikun l-aktar prattikabbli, u,4. jitolbu lill-IATTC biex tibda investigazzjonijiet biex tivvaluta jekk il-kapaċità tas-sajd tal-bastimenti li jistadu fiż-Żona tal-Ftehim jikkostitwux theddida għas-sostenibbilità tal-ġlejjeb tat-tonn u riżorsi marini ħajjin oħra assoċjati mas-sajd u, jekk ikun il-każ, jeżaminaw il-miżuri possibbli u jirrakkomandaw l-adozzjoni tagħhom fejn ikun xieraq.Artikolu VIIL-implimentazzjoni f'livell nazzjonaliKull parti għandha tadotta, skond il-liġijiet u l-proċeduri tagħha, il-miżuri meħtieġa biex tassigura l-implimentazzjoni u l-konformità ma' dan il-Ftehim inkluża, kif inhu xieraq, l-adozzjoni tal-liġijiet u r-regolamenti relevanti.Artikolu VIIIIl-laqgħat tal-partijiet1. Il-Partijiet għandhom jiltaqgħu perjodikament biex jikkunsidraw kwestjonijiet li għandhom x'jaqsmu ma' l-implimentazzjoni ta' dan il-Ftehim u biex jieħdu d-deċiżjonijiet kollha relevanti dwarhom.2. Il-laqgħa ordinarja għandha ssir talanqas darba fis-sena, preferibbilment flimkien mal-laqgħa tal-IATTC.3. Il-partijiet jistgħu wkoll jagħmlu laqgħa straordinarja meta tinħass il-ħtieġa. Dawn il-laqgħat għandhom isiru fuq talba ta' xi parti minnhom, basta din it-talba tkun issekondata mill-maġġoranza tal-partijiet.4. Il-laqgħa tal-partijiet għandha ssir meta jkun hemm kworum preżenti: kworum jintlaħaq meta l-maġġoranza tal-partijiet ikunu preżenti Din ir-regola għandha tapplika wkoll għal-laqgħa ta' l-organi sussidjarji stabbiliti skond dan il-Ftehim.5. Il-laqgħa għandha ssir bl-Ispanjol u bl-Ingliż, u d-dokumenti tal-laqgħa tal-partijiet għandhom joħorġu biż-żewġ lingwi.Artikolu IXIt-teħid tad-deċiżjonijietId-deċiżjonijiet kollha mill-partijiet fil-laqgħat konvenuti skond l-Artikolu VIII għandhom ikunu b'konsensus.Artikolu XIl-Bord Xjentikiu Konsultattiv.Il-funzjonijiet tal-Bord Xjentifiku Konsultattiv, stabbilit skond il-Ftehim La Jolla, għandu jiġi elenkat fl-Anness V. Il-Bord Xjentifku Konsultattiv għandu jkun kompost u jiġi operat skond il-prinċipji ta' l-Anness V.Artikolu XIIl-Kumitati Xjentifiċi Konsultattivi Nazzjonali1. Kull parti għandha, skond il-liġijiet u l-proċeduri tagħha, tistabilixxi Kumitat Xjentifku Konsultattiv Nazzjonali (Natsac) ta' esperti kkwalifikati, li joperaw fil-kapaċità individwali tagħhom, fis-settur pubbliku u privat, u f'organizzazzjonijiet mhux governattivi inklużi, inter alia, xjenzati kkkwalifikati.2. Il-funzjonijiet tal-Natsac għandhom ikunu, inter alia, dawk elenkati fl-Anness VI.3. Il-partijiet għandhom jassiguraw li l-Natsac jikkopera permezz ta' laqgħat regolari u fil-waqt, biex jirrevedi d-data u l-istatus tal-ġlejjeb, u l-iżvilupp tal-pariri biex jintlaħqu l-għanijiet ta' dan il-Ftehim.. Dawn il-laqgħat għandhom isiru talanqas darba fis-sena flimkien mal-laqgħat ordinarji tal-partijiet.Artikolu XIIIl-Panel Internazzjonali tar-RevizjoniIl-funzjonijiet tal-Panel Internazzjonali tar-Revizjoni (IRP), stabbilit skond il-Ftehim ta' La Jolla, għandhom ikunu spejgati fl-Anness VII. Il-IRP għandu jkun kompost u għandu jopera skond id-disposizzjonijiet ta' l-Anness VII.Artikolu XIIIIl-Programm ta' l-Osservati ta'Abbord.Il-Program ta' l-Osservaturi ta' Abbord stabbilit skond il-Ftehinm ta' La Jolla għandu jopera skond l-Anness II.Artikolu XIVIr-rwol tal-IATTCBilli huwa maħsub li l-IATTC għandu jkollha rwol integrali fil-kordinazzjoni ta' l-implimentazzjoni ta' dan il-Ftehim, il-partijiet għandhom, inter alia, jitolbu lill-IATTC biex tipprovdi l-appoġġ ta' segretarjat u biex twettaq dawk il-funzjonijiet kollha li huma elenkati fil-Ftehim jew li hemm qbil dwarhom skond dan il-Ftehim.Artikolu XVIl-finanzjamentIL-partijiet għandhom jikkontribwixxu għall-ispejjeż neċessarji biex jintlaħqu l-għanijiet ta' dan il-Ftehim, billi jiġu stabbiliti u miġbura tariffi dwar il-bastimenti, li l-livell tagħhom għandu jiġi deċiż mill-partijiet, bla preġudizzju għal kontribuzzjonijiet finanzjarji volontarji oħra.Artikolu XVIIl-konformità1. Kull parti għandha tassigura fir-rigward tal-bastimenti li jkunu taħt il-ġurisdizzjoni tagħha l-konformità mal-miżuri elenkati f'dan il-Ftehim jew adottati minħabba fih. B'mod partikolari, kull parti għandha tassigura, permezz, inter alia, ta' programm ta 'ċertifikazzjoni u spezzjoni ta' kull sena, li l-bastimenti taħt il-ġurisdizzjoni tagħha jkunu jikkonformaw ma':(a) ll-ħtiġiet operattivi stabbiliti fl-Anness VIII, u(b) il-ħtiġiet ta' osservatur ta' abbord kif stabbiliti fl-Anness II.2. Fil-każ ta' vjolazzjonijiet, kull parti, waqt li tqis ir-rakkomandazzjonijiet tal-IRP, għandha tapplika, b'konsistenza mal-liġijiet nazzjonali, sanzjoniiet ta' gravità tali li jkunu effettivi biex iġibu l-konformità mad-disposizzjonijiet ta' dan il-Ftehim u ta' miżuri adottati minħabba fih u biex iċaħħdu lit-trasgressuri mill-benefiċċji li jirriżultaw minn attivitajiet illegali. Tali sanzjonijiet għandhom, fil-każ ta' offiżi serji, jinkludu ċ-ċaħda, is-sospensjoni u l-irtirar ta' l-awtorizzazzjoni biex wieħed jistad.3. Il-partijiet għandhom jistabbilixxu inċentivi għall-kaptani u l-ekwipaġġi tal-bastimenti, bil-għan li dawn jikkonformaw ma' dan il-Ftehim u l-għanijiet tiegħu.4. Il-partijiet għandhom jadottaw miżuri koperattivi biex jassiguraw il-konformità ma' dan il-Ftehim, billi jiġu żviluppati d-deċiżjonijiet li kienu ttieħdu fil-Ftehim ta' La Jolla.5. Kull parti għandha malajr tinforma lill-PRI dwar l-azzjonijiet ta' l-infurzar li tkun ħadet skond dan il-Ftehim, u r-riżultati tiegħu.Artikolu XVIIIt-trasparenza1. Il-partijiet għandhom jippromwovu t-trasparenza fl-implimentazzjoni ta' dan il-Ftehim, wkoll permezz tal-parteċipazzjoni tal-pubbliku, kif ikun xieraq.2. Ir-rappreżentanti minn organizzazzjonijiet inter-governattivi u r-rappreżentanti minn organizzazzjonijiet mhux governattivi mdaħħla f'materji relevanti għall-implimentazzjoni ta' dan il-Ftehim għandhom jingħataw l-opportunità li jieħdu parti fil-laqgħat tal-partijiet konvenuti skond l-Artikolu VIII bħala osservaturi jew inkella, kif ikun xieraq, skond il-linji gwida u l-kriterji elenkati fl-Anness X. Dawn l-organizzazzjonijiet inter-governattivi u organizzazzjonijiet mhux governattivi għandu jkollhom aċċess fil-pront għall-informazzjoni relevanti, suġġetti għar-regoli proċedurali dwar l-aċċess għal din l-informazzjoni li l-Partijiet jistgħu jadottaw.Artikolu XVIIIIl-konfidenzalità1. Il-laqgħa tal-partijiet għandha tistabbilixxi regoli dwar il-konfidenzalità għall-korpi kollha li jingħataw aċċess għall-informazzjoni skond dan il-Ftehim.2. Minkejja r-regoli kollha dwar il-konfidenzalità li jistgħu jiġu adottati skond il-paragrafu 1, il-persuni kollha li jkollhom aċċess għal din l-informazzjoni konfidenzali jistgħu jikxfu din l-informazzjoni in konnessjoni ma' proċedimenti legali jew amministrattivi, jekk ikunu mitluba mill-awtorità kompetenti tal-parti kkonċernata.Artikolu XIXIl-koperazzjoni ma' organizzazzjonijiet jew arranġamenti oħraIl-partijiet għandhoom jikkoperaw ma' organizzazzjonijiet u aranġamenti subreġjonali, reġjonali u globali tal-konservzazzjoni u l-immaniġġjar ta' l-industrija tal-ħut bil-għan li jippromwovu l-kisba ta' l-għanijiet ta' dan il-Ftehim.Artikolu XXIs-soluzzjoni tat-Tilwim1. Il-partijiet għandhom jikkoperaw biex jevitaw it-tilwim. Kwalunkwe parti tista' tikkonsulta l-partijiet l-oħra rigward kull tilwima relatata ma' l-interpretazzjoni jew l-applikazzjoni tad-disposizzjonijiet ta' dan il-Ftehim biex jilħqu soluzzjonijiet sodisfaċenti għal kulħadd malajr kemm jista' jkun.2. Jekk tilwima ma tiġix solvuta permezz ta' din il-kosultazzjoni fi żmien raġonevoli, il-partijiet in kwestjoni għandhom jikkonsultaw bejniethom malajr kemm jista' jkun biex jissetiljaw it-tilwima permezz ta' kull mezz paċifiku li dwaru jistgħu jiddeċidu skond il-liġi internazzjonali.Artikolu XXIId-drittijiet ta' l-IstatiEbda disposizzjoni ta' dan il-Ftehim ma tista' tiġi interpretata b'tali mod li tkun ta' preġudizzju jew li timmina s-sovranità, id-drittijiet tas-sovranità jew il-ġurisdizzjoni eżerċitati minn kull Stat skond il-liġi internazzjonali, kif ukoll il-posizzjoni jew l-opinjonijiet tiegħu rigward materji li għandhom x'jaqsmu mal-Liġi tal-Baħar.Artikolu XXIIDawk li ma jkunux parti1. Il-partijiet għandhom jinkoraġġixxu l-Istati u l-organizzazzjonijiet għall-integrazzjoni ekonomika reġjonali kollha msemmija fl-Artikolu XXIV ta' dan il-Ftehim li ma jkunux partijiet biex isiru partijiet f'dan il-Ftehim jew li jadottaw liġijiet u regoli konsistenti miegħu.2. Il-Partijiet għandhom jikkoperaw, skond dan il-Ftehim u l-liġi internazzjonali, biex ma jħallux bastimenti li jtajru l-bnadar ta' Stati oħra li ma jkunux partijiet jagħmlu attivitajiet li jimminaw l-effettività ta' dan il-Ftehim. Għal dan il-għan, il-partijiet għandhom, inter alia, jiġbdu l-attenzjoni ta' dawk li m'humiex parti rigward dawn l-attivitajiet mill-bastimenti tagħhom.3. Il-partijiet għandhom jiskambjaw bejniethom l-informazzjoni, jew direttament jew tramite d-Direttur rigward l-attivitajiet ta' bastimenti li jkunu jtajru bandieri ta' dawk mhux parti li jkunu jimminaw l-effettività ta' dan il-Ftehim.Artikolu XXIIIL-AnnessiL-Annessi jifformaw parti integrali minn dan il-Ftehim u, minbarra fejn ikun espressament ipprovdut mod ieħor, referenza għal dan il-Ftehim tinkludi referenza għall-Annessi relatati miegħu.Artikolu XXIVL-iffirmarDan il-Ftehim huwa miftuħ għall-iffirmar f'Washington mill-15 ta' Mejju 1999 għall-Istati li jkollhom il-kosta tmiss maż-Żona tal-Ftehim u l-Istati jew l-organizzazzjonijiet għall-integrazzjoni ta' l-ekonomiji reġjonali li jkunu membri fl-IATTC jew li l-bastimenti tagħhom jistadu għat-tonn fiż-Żona tal-Ftehim waqt li l-Ftehim hu miftuh għall-iffirmar.Artikolu XXVIr-ratifika, l-aċċettazzjoni u l-approvazzjoniDan il-Ftehim hu suġġett għar-ratifika, l-aċċettazzjoni u l-approvazzjoni tal-firmatarji skond ir-regoli u l-proċeduri domestiċiArtikolu XXVIAdeżjoniDan il-Ftehim għandu jibqa' miftuħ għall-adeżjoni ta' kull Stat jew organizzazzjoni reġjonali għall-integrazzjoni ta' l-ekonomiji li jilħqu l-ħtiġiet ta' l-Artikolu XXIV, jew li jkunu b'mod ieħor mistiedna biex jadixxu fil-Ftehim fuq il-bażi tad-deċiżjoni tal-partijiet.Artikolu XXVIIId-dħul fis-seħħ1. Dan il-Ftehim għandu jidħol fis-seħħ malli jiġi ddepożitat ir-raba' strument tar-ratifika, l-aċċettazzjoni jew l-approvazzjoni għand id-depożitarju.2. Wara d-data msemmija fil-paragrafu 1, għar-rigward ta' kull Stat jew organizzazzjoni għall-integrazzjoni ekonomika reġjonali li jilħaq il-ħtiġiet ta' l-Artikolu XXIV, il-Ftehim jidħol fis-seħħ għall-imsemmi Stat malli jiġi ddepożitat l-istrument tar-ratifika, ta' l-aċċetazzjoni, ta' l-approvazzjoni u ta' l-adeżjoni tiegħu.Artikolu XXVIIIIr-riserviEbda riserva ma tista' ssir f'dan il-Ftehim.Artikolu XXIXL-applikazzjoni provviżorja1. Dan il-Ftehim għandu jiġi applikat provviżorjament minn Stat jew organizzazzjoni għall-integrazzjoni ekonomika reġjonali li tagħti l-kunsens sabiex dan jiġi provviżorjament applikat billi tinnotifika b'dan lid-depożitarju bil-miktub. Din l-applikazzjoni provviżorja għandha ssir effettiva mid-data tar-riċevuta tan-notifika.2. Applikazzjoni provviżorja minn Stat jew organizazzjoni għall-integrazzjoni ekonomika reġjonali taqa' malli jidħol fis-seħħ dan il-Ftehim għal dak l-Istat jew l-organizzazzjoni reġjonali għall-integrazzjoni ekonomika jew man-notifka minn dak l-Istat jew l-organizzazzjoni reġjonali għall-integrazzjoni ekonomika lid-depożitarju bil-miktub dwar l-intenzjoni biex tiġi tterminata l-applikazzjoni provviżorja.Artikolu XXXL-emendi1. Kull parti tista' tipproponi emenda għal dan il-Ftehim billi tagħti lid-depożitarju t-test ta' l-emenda proposta ta' lanqas 60 jum qabel il-laqgħa tal-partijiet. Id-depożitarju għandu jagħti kopja ta' dan it-test lill-partijiet l-oħra kollha..2. Emendi għal dan il-Ftehim li jiġu adottati b'konsensus waqt laqgħa tal-partijiet għandhom jidħlu fis-seħħ fid-data li fiha l-partijiet kollha jkunu ddepożitaw l-istrumenti tan-notifka, l-aċċettazzjoni jew l-approvazzjoni mad-depożitarju.3. Kemm-il darba l-partijiet jiddeċidu mod ieħor, l-Annessi għal dan il-ftehim, jistgħu jiġu emendati, b'konsensus, fil-laqgħat kollha tal-partijiet. Kemm-il darba ma jkunx hemm qbil mod ieħor, l-emendi għall-Annessi għandhom jidħlu fis-seħħ għall-partijiet kollha ma' l-adozzjoni.Artikolu XXXIL-irtirarKull parti tista' tirtira f'kull waqt wara tnax-il xahar mid-data li fha dan il-Ftehim ikun daħal fis-seħħ għar-rigward ta' dik il-parti billi tagħti avviż bil-miktub ta' l-irtirar lid-depożitarju. Id-depożitarju għandu jinforma lill-partijiet l-oħra dwar l-irtirar fi żmien 30 jum mir-riċevuta ta' dan l-avviż.. L-irtirar għandu jidħol fis-seħħ sitt xhur mir-riċevuta ta' dan l-avviż.Artikolu XXXIIId-depożitarjuIt-testi oriġinali ta' dan il-Ftehim għandhom jiġu ddepożitati mal-gvern ta' l-Istati Uniti ta' l-Amerika, li għandu jibgħat kopji awtentikati tagħhom lill-firmatarji kollha u lill-partijiet imsieħba fih, u lis-Segretarju Ġenerali tan-Nazzjonijiet Uniti għar-reġistrazzjoni u l-pubblikazzjoni, skond l-Artikolu 102 tal-Karta tan-Nazzjonijiet Uniti.B'XIEHDA TA' DAN, il-plenipotenzarji hawn taħt iffirmati, ġew awtorizzati kif imiss mill-gvernijiet rispettivi tagħhom, iffirmaw dan il-Ftehim.Magħmul f'Washington, f'dan il-ħmistax-il jum ta' Mejju 1998, bl-Ingliż u bl-Ispanjol, biż-żewġ testi awtentitiċi ndaqs.--------------------------------------------------


title: Id-Deċiżjoni tal-Kunsill tas-6 ta' Diċembru 1996 dwar il-konklużjoni ta' ftehim bejn il-Komunitá Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faroe, min-naħa l-oħra

text:
Avviż Legali Importanti

|

31997D0126

Official Journal L 053 , 22/02/1997 P. 0001 - 0001

		Id-Deċiżjoni tal-Kunsilltas-6 ta' Diċembru 1996dwar il-konklużjoni ta' ftehim bejn il-Komunitá Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faroe, min-naħa l-oħra(97/126/KE)IL-KUNSILL TA' L-UNJONI EWROPEJA,Wara li kkunsidrat Trattat li jwaqqaf il-Komunità Ewropeja u partikolarment l-Artikolu 113 flimkien ma’ l-ewwel sentenza ta' l-Artikolu 228(2) tiegħu,Wara li kkunsidrat il-proposta mill-Kummissjoni,Billi l-Kummissjoni nnegozjat għan-nom tal-Komunitá ftehim ġdid li jissostitwixxi l-Ftehim bejn il- Komunità Ekonomika Ewropea minn naħa waħda u l-Gvern tad-Danimarka u l-Gvern Lokali tal-Gżejjer Faroe min-naħa l-oħra [1], iffirmat fit-2 ta' Diċembru 1991, kif emendat mill-Ftehim [2] fil-forma ta' Skambju ta' Ittri bejn il-Komunitá Ewropeja minn naħa waħda u l-Gvern tad-Danimarka u l-Gvern Lokali tal-Gżejjer Faroe, min-naħa l-oħra, iffirmat fit-8 ta' Marzu 1995,Billi dan il-Ftehim ġdid għandu jiġi approvat,IDDEĊIEDA DAN LI ĠEJ:Artikolu 1Il-Ftehim bejn il- Komunità Ewropea minn naħa waħda u l-Gvern tad-Danimarka u l-Gvern Lokali tal-Gżejjer Faroe min-naħa l-oħra, huwa b'dan approvat għan-nom tal-Komunitá.It-test tal-Ftehim huwa anness ma' din id-Deċiżjoni.Artikolu 2Il-President tal-Kunsill huwa b'dan awtorizzat li jinnomina l-persuni li jistgħu jiffirmaw il-Ftehim sabiex jorbtu ′l Komunitá u li jagħtu notifika li hemm provdut għaliha fl-Artikolu 40 tal-Ftehim.Magħmul fi Brussel, fis-6 ta' Diċembru 1996.F'isem il-KunsillIl-PresidentD. Spring[1] ĠU L 371, tal-31.12.1991, p. 1.[2] ĠU No L 54, ta' l-10.3.1995, p. 25.--------------------------------------------------


title: 2012/18/UE: Deċiżjoni tal-Kunsill tal- 14 ta’ Diċembru 2011 li tistabbilixxi l-pożizzjoni li se tieħu l-Unjoni Ewropea fi ħdan il-Konferenza Ministerjali tal-Organizzazzjoni Dinjija tal-Kummerċ dwar l-adeżjoni tas-Samoa mad-WTO

text:
               10.1.2012

               MT

               Il-Ġurnal Uffiċjali tal-Unjoni Ewropea

               L 6/7

         DEĊIŻJONI TAL-KUNSILL
   tal-14 ta’ Diċembru 2011
   li tistabbilixxi l-pożizzjoni li se tieħu l-Unjoni Ewropea fi ħdan il-Konferenza Ministerjali tal-Organizzazzjoni Dinjija tal-Kummerċ dwar l-adeżjoni tas-Samoa mad-WTO
   (2012/18/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 91, 100(2), u 207 flimkien mal-Artikolu 218(9) tiegħu,
   Wara li kkunsidra l-proposti mill-Kummissjoni Ewropea,
   Billi:

               (1)

               Fil-15 ta’ April 1998, il-Gvern tas-Samoa applika għall-adeżjoni mal-Ftehim ta’ Marrakech li jistabbilixxi l-Organizzazzjoni Dinjija tal-Kummerċ (WTO), skont l-Artikolu XII ta’ dak il-Ftehim.

               (2)

               Fil-15 ta’ Lulju 1998 twaqqaf Grupp ta’ Ħidma dwar l-adeżjoni tas-Samoa biex jintlaħaq ftehim dwar it-termini tal-adeżjoni aċċettabbli għas-Samoa u l-Membri kollha tad-WTO.

               (3)

               Il-Kummissjoni, f’isem l-Unjoni, innegozjat serje komprensiva ta’ impenji fir-rigward tal-ftuħ tas-suq min-naħa tas-Samoa li jissodisfaw it-talbiet tal-Unjoni u huma skont il-livell ta’ żvilupp tas-Samoa.

               (4)

               Dawn l-impenji huma issa inkorporati fil-Protokoll ta’ Adeżjoni tas-Samoa mad-WTO.

               (5)

               L-adeżjoni mad-WTO hi mistennija tagħti kontribut pożittiv u dejjiemi fil-proċess ta’ riforma ekonomika u żvilupp sostenibbli fis-Samoa.

               (6)

               Il-Protokoll ta’ Adeżjoni għandu għalhekk jiġi approvat.

               (7)

               L-Artikolu XII tal-Ftehim li jistabbilixxi d-WTO jistipula li t-termini tal-adeżjoni għandhom jaqblu dwarhom il-Membru tal-adeżjoni u d-WTO, u li l-Konferenza Ministerjali tad-WTO tapprova t-termini tal-adeżjoni min-naħa tad-WTO.

               (8)

               Għalhekk, hu meħtieġ li tkun stabbilita l-pożizzjoni li għandha tieħu l-Unjoni fi ħdan id-WTO fil-Konferenza Ministerjali fuq l-adeżjoni tas-Samoa mad-WTO,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tieħu l-Unjoni Ewropea fi ħdan il-Konferenza Ministerjali tal-Organizzazzjoni Dinjija tal-Kummerċ dwar l-adeżjoni tas-Samoa mad-WTO hija li tapprova l-adeżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul f’Ġinevra, l-14 ta’ Diċembru 2011.

            Għall-Kunsill

            Il-President

         M. NOGAJ